|  |  |
| --- | --- |
|  | **CyberCrime@IPA**  **Zajednički projekat EU/SE o regionalnoj saradnji u borbi protiv kibernetičkog kriminala**  **Kibernetički kriminal i elektronski dokazi:**  **Obuka za članove policijskih ekipa za uviđaje**  **Priručnik za obuku i Vodič za predavače obuke**  Uprava za zaštitu podataka i kibernetički kriminal  Generalni direktorat za ljudska prava i vladavinu prava  Strazbur, Francuska  26. juni 2013.  **www.coe.int/cybercrime**  **eu_coe_JP1** |

|  |  |
| --- | --- |
| **Kontakt:**  Uprava za zaštitu podataka i kibernetički kriminal  Generalni direktorat za ljudska prava i vladavinu prava  Savet Evrope,  Strazbur, Francuska  Tel.: +33-3-9021-4506 Faks: +33-3-9021-5650 E-pošta: [alexander.seger@coe.int](mailto:alexander.seger@coe.int) | **Odbijanje odgovornosti:**  Ovaj tehnički izveštaj ne odražava obavezno zvanične stavove Saveta Evrope ili donatora koji finansira ovaj projekat |

**Sadržaj**

[1 Uvod 4](#_Toc361652563)

[2 Opšti pregled 5](#_Toc361652564)

[2.1 Cilj ovog kursa 5](#_Toc361652565)

[2.2 Zašto je ova obuka neophodna 5](#_Toc361652566)

[2.3 Program obuke 5](#_Toc361652567)

[3 Kako treba da se koristi ovaj vodič za predavače obuke 6](#_Toc361652568)

[4 Pregled kursa 7](#_Toc361652569)

[4.1 Koliko je dugačak ovaj kurs i kome je namenjen 7](#_Toc361652570)

[4.1.1 Ko će držati ovaj kurs 7](#_Toc361652571)

[4.2 Kako će se držati ovaj kurs 7](#_Toc361652572)

[4.3 Ciljevi kursa 7](#_Toc361652573)

[4.4 Ciljni slušaoci i grupa predavača obuke 8](#_Toc361652574)

[4.4.1 Slušaoci 8](#_Toc361652575)

[4.4.2 Preduslovi u pogledu iskustva 8](#_Toc361652576)

[4.4.3 Predavači obuke 8](#_Toc361652577)

[4.4.4 Preduslovi u pogledu iskustva 8](#_Toc361652578)

[4.5 Resursi 8](#_Toc361652579)

[4.5.1 Potrebe za resusrima za kurs 8](#_Toc361652580)

[4.5.2 Lista opreme 9](#_Toc361652581)

[4.6 Ocena znanja 9](#_Toc361652582)

[4.7 Ciljevi kursa i lekcija 10](#_Toc361652583)

[5 Ključni kontakti 13](#_Toc361652584)

[6 Planovi lekcija 14](#_Toc361652585)

[Lekcija 1.1.1. – Uvod u kurs, program rada i ciljevi 14](#_Toc361652586)

[Lekcija 1.1.2. – Uvod u elektronske dokaze - Principi i procedure 18](#_Toc361652587)

[Lekcija 1.1.3. – Izvori dokaza 26](#_Toc361652588)

[Lekcija 1.1.4. - Elektronski dokazi 29](#_Toc361652589)

[Lekcija 1.2.1. - Rekapitulacija dana 45](#_Toc361652590)

[Lekcija 1.2.2. - Pretres i zaplena 46](#_Toc361652591)

[Lekcija 1.2.3. – Pretres i zaplena – 1. deo - Scenariji mrtve kutije 50](#_Toc361652592)

[Lekcija 1.2.3. – Pretres i zaplena – 2. deo - Scenariji sa tekućim podacima 57](#_Toc361652593)

[Lekcija 1.3.1. – Rekapitulacija dana 66](#_Toc361652594)

[Lekcija 1.3.2. – Upoznavanje sa situacijom (brifing) i priprema 67](#_Toc361652595)

[Lekcija 1.3.3. – Praktična vežba 71](#_Toc361652596)

[Lekcija 1.3.4. – Pretres i zaplena - Izveštavanje o obavljenom zadatku 74](#_Toc361652597)

[7 Evaluacija 79](#_Toc361652598)

[8 Ocenjivanje 79](#_Toc361652599)

# Uvod

Ovaj kurs je pripremljen u okviru zajedničkog projekta CyberCrime@IPA Evropske unije i Saveta Evrope o regionalnoj saradnji u borbi protiv kibernetičkog kriminala.

Projekat CyberCrime@IPA je realizovan od novembra 2010. do juna 2013. Zemlje i područja koja su učestvovala bili su Albanija, Bosna i Hercegovina, Hrvatska, Crna Gora, Srbija, “Bivša Jugoslovenska Republika Makedonija”, Turska i Kosovo[[1]](#footnote-1)\*.

Očekivani rezultat 4 projekta CyberCrime@IPA se odnosio na obuku policija i unapređenje njihovih stručnosti i kapaciteta.

Dok postoji jasan porast učestalosti kibernetičkog kriminala širom sveta, još je veći porast broja krivičnih postupaka koji uključuju elemente elektronskih/digitalnih dokaza. Ovo stavlja veliki teret na specijalizovane jedinice za kibernetički kriminal.

U toku ovog projekta je stoga preporučeno da zemlje obuče “članove ekipa za uviđaje” da nauče kako da rukuju elektronskim dokazima na mestima zločina. Ovo bi smanjilo pritisak na specijalizovane jedinice za kibernetički kriminal, koje bi trebalo manje da se bave svakodnevnim prikupljanjem elektronskih dokaza.

Otuda je, u okviru projekta CyberCrime@IPA, razvijen ovaj “kurs obuke za članove policijskih ekipa za uviđaje”. Ovaj kurs su pripremila petorica eksperata[[2]](#footnote-2) koji imaju iskustva u istragama o kibernetičkom kriminalu, rukovanju elektronskim dokazima i obuci policijskih službenika.

On je kasnije testiran kao pilot kurs za 17 policijskih službenika iz zemalja/područja koja su učestvovala u projektima CyberCrime@IPA i CyberCrime@EAP. Ova pilot obuka je održana od 25. februara do 1. marta 2013. na norveškom Policijskom univerzitetskom koledžu u Oslu.

Ovde sadržana konačna verzija ovog kursa i dodatni materijal za obuku (prezentacije i vežbe) su ovim stavljeni na raspolaganje policijama za obuku “članova ekipa za uviđaje” u njihovim zemljama.

Ova obuka može da se realizuje ne samo u zemljama i područjima koje su učestvovale u projektima CyberCrime@IPA i CyberCrime@EAP (Istočna Evropa), nego i u bilo kojoj drugoj zemlji.

# Opšti pregled

* 1. Cilj ovog kursa

Ovaj kurs je zamišljen da članovima policijskih ekipa za uviđaje pruži znanje i veštine kako bi im omogućio da prepoznaju i da se bave elektronskim dokazima na takav način da se ti dokazi sačuvaju za buduće ispitivanje, a da pritom zadrže svoj integritet. Ovaj kurs će obezbediti proceduralne, kao i praktične informacije o predmetnim pitanjima i koncentrisaće se na to kako ova pitanja utiču na svakodnevni rad ovih predstavnika policije.

Ovaj kurs će pokriti sledeće predmete:

* Uvod u elektronske dokaze
* Izvori dokaza
* Pretres i zaplena – priprema i planiranje
* Pretres i zaplena – praktična vežba
  1. Zašto je ova obuka neophodna

Elektronski dokazi igraju ulogu u skoro svakoj vrsti krivičnih istraga. Uloga člana ekipe za uviđaje je presudna u prepoznavanju i bavljenju ovom vrstom dokaza na takav način da oni budu dopušteni u okviru krivičnog pravosuđa.

Savet Evrope je razradio vodič dobre prakse za elektronske dokaze kako bi pomogao zemljama u razvijanju njihovih praksi i procedura.

Ovaj kurs nastoji da pomogne zemljama oko razvijanja obuke koja je relevantna za članove ekipa za uviđaje u ovom kontekstu.

* 1. Program obuke

Ovaj program obuke je osnovni alat koji treba da razmotre institucije za obuku kada sprovode obuku iz kibernetičkog kriminala i elektronskih dokaza. Cilj ovog dokumenta jeste da se fokusira na ustanovljavanje i realizaciju standardizovanih kurseva ili modula koji bi se koristili u zemljama/područjima obuhvaćenim projektom u realizaciji početne obuke za policijsko osoblje.

Predloženi model modula za obuku sudija treba da posluži samo kao osnova za obuku, a ne kao konačni cilj za njihovu obuku. Zemlje/područja obuhvaćena projektom treba da prodiskutuju o potrebama na nacionalnom nivou i da traže dodatnu specifičnu obuku iz područja kibernetičkog kriminala koja identifikuju kao najkritičnija.

Lekcije koje su pripremljene sadrže naslove/teme prezentacija/predavanja, kao i detaljna objašnjenja koja treba da daju predavači obuke. Ovaj kurs je planiran da se menja kako bi zadovoljio nacionalne potrebe, a da se pritom obezbedi da se postignu svrha i ciljevi kursa. To će obezbediti konzistentnost modula obuke širom zemalja obuhvaćenih projektom. Predavači obuke treba da razmotre uvođenje jednog broja vežbi/diskusija, što će olakšati iskustvo u učenju učesnika u svakoj zemlji.

Ovaj kurs je kombinacija teorije i prakse, a resursi koji su potrebni da se on uspešno realizuje su detaljno dati u paketu za obuku. Ovo nije kurs koji se bazira na radu u učionici i zahteva da se organizuje neki prostor za praktične vežbe koje treba da se rade individualno i u okviru ekipe.

# Kako treba da se koristi ovaj vodič za predavače obuke

Ovaj vodič je namenjen da predavačima obuke pruži informacije o strukturi i sadržaju ovog kursa. U ciljevima za svaku lekciju okvirno je dato koje informacije bi trebalo da se obuhvate. Metodologija obuke za ovaj kurs je pripremljena i sva relevantna pomagala za obuku treba da budu sadržana u ovom paketu za obuku. Cilj ovog vodiča je da se kurs održava kao standardni i da se osigura njegova konzistentnost u toku održavanja.

Ovaj vodič je planiran tako da pruži neke smernice u pogledu vrste tehnologija i nivoa poznavanja tehnologija koji se zahteva od Sudija, kako bi oni uspešno izvršavali svoju ulogu. Njemu nije namera da bude kompletna analiza ovih pitanja i, tamo gde je to relevantno, u njemu je naznačeno gde mogu da se pribave dodatne informacije.

Preporučuje se da oni koji razvijaju obuku osiguraju da materijal koji pripremaju bude ažuran i da sadrži pitanja o najnovijim tehnologijama onako kako one utiču na kriminalno ponašanje; njihov uticaj na pravna, proceduralna i dokazna pravila unutar date sudske nadležnosti u kojoj treba da se održava ova obuka. Postoje tehnološke promene koje će pogađati krivično pravosuđe, kao što su poluprovodnički medijumi za smeštaj podataka i Web 2.0. Ovo će biti važna pitanja koja treba uključiti u programe obuke i biće potrebno da se obuhvate kada postanu preovadavajuća.

Kao i kod svih drugih programa, svaki kurs obuke razvijen za Sudije treba da ima jasne ciljeve, koji su SMART (Specifični/konkretni, Merljivi, Dostižni, Relevantni i Vremenski određeni/ograničeni). Ovo je bitno kako bi moglo da se osigura da se postignu ti ciljevi. Izbegavajte korišćenje ciljeva iskazanih rečima, kao što su “razume” ili “zna”, pošto one ne ispunjavaju ove kriterijume. Na primer, kako ćete da merite da li je postignut cilj “poznavanja” nekog predmeta? Bolje je koristiti reči, kao što su nabrojati ili identifikovati, koje su merljive.

Za ovu vrstu obuke se smatra prikladnim korišćenje analiza slučajeva radi informisanja u toku učenja i to je više u skladu sa stilovima učenja odraslih osoba za razliku od čisto didaktičke nastave.

Ključna uloga onoga koji razvija obuku jeste da obezbedi da se postignu sveukupna svrha bilo kog događaja učenja i konkretni ciljevi. U ovom poglavlju su date neke informacije kako bi se pomoglo u tom procesu.

Iako je ovaj kurs razvijen kao generički, a ne kao program specifičan za neku zemlju, važno je da predavači obuke personalizuju svoj materijal za obuku, kako bi osigurali uspešnije izlaganje materijala za kurs. Za ovu vrstu obuke se smatra prikladnim korišćenje analiza slučajeva radi informisanja u toku učenja i to je više u skladu sa stilovima učenja odraslih osoba za razliku od čisto didaktičke nastave. Korišćenje fizičkih primeraka tehnologija na koje se pozivate i korišćenje Interneta takođe mogu da unaprede učenje. Konkretno, blokovi obuke o materijalnom i procesnom pravu u domaćem zakonodavstvu su pripremljeni kao egzemplari vrste informacija koje bi trebalo da se obuhvate na nacionalnom nivou. Predavači obuke imaju odgovornost da obezbede da njihovo nacionalno zakonodavstvo bude obuhvaćeno ovim blokovima obuke pre njihovog izlaganja u zemlji.

# Pregled kursa

* 1. Koliko je dugačak ovaj kurs i kome je namenjen

Ovaj kurs je zamišljen kao 3-dnevni program za osoblje policije u okviru njihovog početnog programa obuke. Ovaj paket obuke je pripremljen na osnovu toga da će broj predstavnika policije za ovaj kurs biti 15. To znači da će oni za praktičnu vežbu pretresa biti podeljeni u 3 ekipe od po 5 ljudi. Ukoliko na nekom kursu ima više ili manje od 15 slušalaca, biće potrebno ili da se prilagodi satnica ili da se promeni broj ekipa za pretres ili učesnika u svakoj ekipi. Ono koji su razvili ovaj kurs preporučuju da bi jedna ekipa za pretres trebalo da se sastoji od ne više od 5 ljudi.

### Ko će držati ovaj kurs

Ovaj kurs je razvijen da ga drže interni predavači obuke unutar policijskih centara za obuku zemlja/područja obuhvaćenih projektom. Kada je to potrebno, savetuje se da se uvedu predmetni specijalisti, koji bi se bavili specifičnim tehničkim predmetima ukoliko takva ekspertiza ne postoji u tim centrima. Pošto je ovaj kurs na osnovnom nivou, očekuje se da će se ovaj kurs držati svim novim policijskim službenicima.

* 1. Kako će se držati ovaj kurs

Ovaj kurs, onako kako je trenutno strukturisan, zamišljen je da se drži u dva oblika; prvo, teorijski deo može da se drži u ambijentu učionice gde bi predavač obuke držao učioničku nastavu. Drugi deo je praktični deo i obuhvata pripremu ekipa, njihovo planiranje i obavljanje aktivnosti pretresa i zaplene elektronskih dokaza. Ovo zahteva specifičnu opremu i resurse i oni su identifikovani unutar paketa za obuku. Kao što je napred detaljno navedeno, u Odeljku 1, predavači obuke bi trebalo da razmotre uključivanje u program vežbi i drugih metoda nastave na nacionalnom nivou.

* 1. Ciljevi kursa

Ciljevi ovog kursa su napisani na tradicionalni način koji će omogućiti predavačima obuke da koriste razne nastavne metode kako bi ih postigli. Svi ciljevi su SMART kako bi se ovo podržalo. Za one koji nisu upoznati sa SMART ciljevima, dato je sledeće objašnjenje ove skraćenice:

* **Specifični/konkretni –** ciljevi treba da navedu šta se hoće postići.
* **Merljivi** – treba da budete u stanju da izmerite da li postižete te ciljeve ili ne.
* **Dostižni** – da li su ciljevi koje ste postavili dostižni i ostvarivi?
* **Realistični –** da li možete realno da dostignete te ciljeve sa resursima koje imate?
* **Vreme –** kada hoćete da dostignete te postavljene ciljeve?

Na osnovu ovoga, postavljeni su sledeći ciljevi kursa i njih treba čitati zajedno sa sveukupnom svrhom ovog kursa.

* 1. Ciljni slušaoci i grupa predavača obuke

### Slušaoci

Ovaj kurs je zamišljen da se drži policijskom osoblju koje, u okviru svojih svakodnevnih dužnosti, može da naiđe na elektronske dokaze, u okviru strukturisane vežbe pretresa i zaplene, ili kada ono naiđe na takve dokaze, na primer u posedu žrtava, svedoka i osumnjičenih. Preporučuje se da se ova obuka uključi u nacionalne početne programe obuke za sve policijske službenike.

### Preduslovi u pogledu iskustva

Ne pretpostavlja se prethodno poznavanje predmeta.

### Predavači obuke

Predavači za ovaj kurs bi idealno trebalo da budu sa prethodnim iskustvom iz policije, sa iskustvom u držanju obuke i sa dovoljno znanja o kibernetičkom kriminalu i elektronskim dokazima kako bi mogli da prilagode materijal za ovaj kurs tako da zadovoljava lokalne uslove.

### Preduslovi u pogledu iskustva

Predavači ove obuke treba da imaju dobar nivo znanja o pitanjima/ trendovima kibernetičkog kriminala i zakonodavstva o kibernetičkom kriminalu u svojoj zemlji porekla. Potrebno je da imaju prethodno iskustvo kao predavači obuke sa znanjem iz predavanja teorije i prakse.

* 1. Resursi

### Potrebe za resursima za kurs

* Za držanje ovog kursa u okruženju prostorije za obuku, potrebna je sledeća oprema:
* Jedna prostorija odgovarajuće veličine za predviđeni broj slušalaca.
* PC/Laptop računar koji izvršava program Windows 7 i na koji je učitan MS Office Professional
* Projektor i ekran za prikazivanje slajdova
* Pristup Internetu (ako postoji)
* Primerci računarskog hardvera (ako postoje)
* Video klip “Warriors of the Net” (Ratnici na Internetu)
* Budimpeštanska konvencija o kibernetičkom kriminalu, uključujući i izveštaj sa objašnjenjima
* Kopija Vodiča za elektronske dokaze SE
* Bela tabla za pisanje
* Flomasteri za belu tablu (najmanje po 2 plava, crna, crvena i zelena)
* 2 flip-čarta sa adekvatnim papirom
* Papir za beleške i olovke za slušaoce
* Heftalica, bušilica za papir i makaze
* Lepljiva masa “Blu tack” ili sličan proizvod koji omogućava da se papir privremeno zalepi na zidove
* Po jedna prostorija za svaku ekipu, da se pripremi za svoj pretres i da napiše izveštaj posle tog pretresa
* Jedan računar sa instaliranim Windows 7 i Microsoft Office u svakoj prostoriji za ekipe
* Jedan štampač povezan na računar u svakoj prostoriji za ekipe
* Jedna prostorija koja je pripremljena za pretres (videti blok obuke 1.3.2.)

### Lista opreme

Oprema za prostorije

* Sav dokazni materijal iz dokumenta “Exhibit List.docx” (Lista dokaznog materijala) smešten u prostoriju za pretres (videti blok obuke 1.3.2.)
* Pristup Internetu (ako postoji)
* Papir za beleške i olovke za slušaoce
* Heftalica, bušilica za papir i makaze
* Jedna kutija za predstavnike policije da u nju stavljaju dokazni materijal
* Po jedna digitalna kamera za svaku ekipu
* Jedna digitalna kamera za ekipu predavača obuke
* Stoni računari

1. Treba da budu sa aktivnim sistemom koji je u režimu brisanja
2. Treba da budu oflajn

* Laptop računar

1. Treba da bude aktivan, povezan na Internet sa otvorenom E-poštom

* Web kamera
* Usb (4)
* CD/DVD (3)
* Bežični ruter
* Eksterni hard disk (3)
* Mrežni kablovi (2)
* Kartice za medijume (2)
* Tablet računar
* Penkalo – kamera
* Mobilni telefon
* Rekvizita

1. Nameštaj
2. Knjige
3. Novine
4. Biljke
5. Šoljice za kafu
   1. Ocena znanja

U okviru ovog pilot kursa nije zahtevano nikakvo ocenjivanje znanja slušalaca, niti je ono obezbeđeno. Zemlje koje realizuju ovu obuku na nacionalnom nivou možda žele da uvedu ocenjivanje. U svakom slučaju, predavači obuke treba da provere znanje slušalaca u toku samog kursa, tako što će postavljati pitanja, davati testove ili koristiti ostale metode kako bi proverili da li se postižu dati ciljevi učenja.

* 1. Ciljevi kursa i lekcija

|  |  |  |
| --- | --- | --- |
| **Lekcija broj** | **Naslov lekcije** | **Ciljevi** |
| **1.1.1.** | **Uvod u kurs** | * Identifikovati predavače obuke i kolege predstavnike policije * Diskusija o sveukupnoj svrsi ovog kursa * Objasniti zašto je ovaj kurs neophodan * Nabrojati elemente satnice i aktivnosti iz kursa * Nabrojati procedure vezane za zdravlje i bezbednost na mestu održavanja kursa |
| **1.1.2.** | **Uvod u elektronske dokaze**  **Principi i procedure** | * Diskusija o sadržaju Vodiča za elektronske dokaze SE * Ustanoviti principe rada sa elektronskim dokazima * Opisati jedinstvene karakteristike elektronskih dokaza |
| **1.1.3.** | **Izvori dokaza**  (računarski sistemi i računarske mreže) | * Potvrditi koji Izvori dokaza imaju dokaznu vrednost * Napraviti razliku između Računarskih mreža * Identifikovati mrežne uređaje |
| **1.1.4.** | **Izvori dokaza**  (ovlašćenja, Priprema i planiranje, Spoljni specijalisti veštaci) | * Diskusija o potencijalnim dokazima i izvorima dokaza na Internetu. * Diskusija o nadležnim organima i dozvolama u procesu pretresa i zaplene elektronskih dokaza. * Završiti uspešnu pripremu i planiranje pretresa i zaplene elektronskih dokaza * Diskusija o ulozi spoljnih specijalista veštaka. |
| **1.2.1.** | **Rekapitulacija dana** | * Identifikovati područja iz aktivnosti u prethodnom danu koja su slušaoci razumeli * Identifikovati one oblasti u kojima slušaoci treba da pregledaju materijal kako bi svoje znanje doveli na zahtevani nivo |
| **1.2.2.** | **Pretres i zaplena**  (Ko treba da ide i šta da ponese, Obezbeđenje i dokumentovanje mesta događaja) | * Objasniti propisno planiranje i pripremu policijske akcije pretresa tamo gde mogu da se nađu digitalni dokazi. * Nabrojati alate i alate koji mogu da budu potrebni za policijsku akciju pretresa tamo gde mogu da se nađu digitalni dokazi. * Objasniti kako će da obezbede i dokumentuju mesto krivičnog dela tamo gde se javljaju digitalni dokazi. |
| **1.2.3.** | **Pretres i zaplena**  **Scenariji mrtve kutije i aktivnih podataka** | * Identifikovati izvore elektronskih dokaza na osnovu prikazanih scenarija * Opisati Standardne operativne postupke (SOP) za pakovanje, transport i skladištenje elektronskih dokaza * Napraviti razliku između različitih SOP-a na osnovu vrste uređaja * Diskusija o tehnikama za proveru statusa napajanja nekog računarskog sistema * Primeniti opšta uputstva za zaplenu elektronskih uređaja * Napraviti razliku između scenarija mrtve kutije i scenarija aktivnih podataka * Definisati termine „Nepostojani podaci“, „Privremeni podaci“ i „Forenzika aktivnih podataka“ * Objasniti vrednost nepostojanih podataka za istražitelje * Nabrojati najmanje četiri vrste podataka koji bi se izgubili bez Forenzike aktivnih podataka * Izvršiti mere iz postupka uviđaja kada se suočite sa nekim računarskim sistemom koji radi. * Opisati izazove šifrovanja i šanse Forenzike aktivnih podataka u scenarijima koji uključuju šifrovanje * Diskusija o izazovima i različitim pravnim okvirima u scenarijima u kojima su podaci daljinski memorisani, npr. u servisima iz oblaka. * Definisati termin „Računarstvo u oblaku“ * Uporediti najmanje tri servisa iz oblaka |
| **1.3.1.** | **Rekapitulacija dana** | * Identifikovati područja iz aktivnosti u prethodnom danu koja su slušaoci razumeli * Identifikovati one oblasti u kojima slušaoci treba da pregledaju materijal kako bi svoje znanje doveli na zahtevani nivo |
| **1.3.2.** | **Pretres i zaplena** (Upoznavanje sa situacijom - brifing) | * Napisati jedan operativni plan za neki pretres * Obaviti pretres * Rukovati elektronskim digitalnim dokazima * Dokumentovati i obezbediti mesto pretresa * Identifikovati izvore elektronskih dokaza * Popuniti listu dokaza * Napisati izveštaj zavisno od pretresa od strane slušalaca |
| **1.3.3.** | **Pretres i zaplena** (Praktična vežba) | * Napisati jedan operativni plan za neki pretres * Obaviti pretres * Rukovati elektronskim digitalnim dokazima * Dokumentovati i obezbediti mesto pretresa * Identifikovati izvore elektronskih dokaza * Popuniti listu dokaza * Napisati izveštaj zavisno od pretresa od strane slušalaca |
| **1.3.4.** | **Pretres i zaplena**  (Izveštaj sa vežbe) | * Prezentirati kako je data ekipa završila fazu pripreme i planiranja za dati pretres i zaplenu * Prezentirati kako da postupaju sa osumnjičenim licem ukoliko je bilo prisutno na mestu događaja * Prezentirati i objasniti proces pretresa i zaplene * Prezentirati nađene dokaze relevantne za Predmet * Objasniti kako je rukovano tim dokazima |
| **1.3.5.** | **Zatvaranje kursa** | * Dati odgovarajuće povratne informacije o ovom kursu i njegovoj uspešnosti * Popuniti sve obrasce za evaluaciju kursa * Identifikovati naredni nivo učenja koje je slušaocima potrebno da bi unapredili svoje znanje i veštine iz datog predmeta. |

|  |  |
| --- | --- |
| COE.png | **Savet Evrope**  **Obuka za članove policijskih ekipa za uviđaje** |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Satnica** | | | | | | | | | | | | | | |
|  | **09:00 - 10:00** | | **10:00 -11:00** | | | **11:00 - 12:00** | **12:00 - 13:00** | **13:00 - 14:00** | **14:00 - 15:00** | **15:00 - 16:00** | | | **16:00 - 17:00** | |
| 1. **dan** | **1.1.1.**  **Otvaranje Kursa i predstavljanja** | | | | **1.1.2.**  **Uvod u principe i procedure vezane za elektronske dokaze** | | | **PAUZA** | **1.1.3. Izvori dokaza**  Računarski sistemi  Računarske mreže | | | **1.1.4. Izvori dokaza**  Dokazi sa Interneta, nadležni organi i dozvole, Priprema i planiranje, Spoljni specijalisti veštaci | | |
| **2. dan** | **1.2.1.**  **Rekapitulacija dana** | **1.2.2.**  **Pretres i zaplena**  Ko ide i šta treba da ponese  Obezbeđenje mesta događaja  Dokumentovanje mesta događaja | | | | | | **PAUZA** | **1.2.3.**  **Pretres i zaplena**  Scenariji Mrtve kutije  Scenariji aktivnih podataka | | | | | |
| **3. dan** | **1.3.1.**  **Rekapitulacija dana** | **1.3.2.**  **Pretres i zaplena**  Brifing ekipa | | **1.3.3.**  **Pretres i zaplena**  Praktična vežba | | | | **PAUZA** | **1.3.3.**  **Pretres i zaplena**  Praktična vežba | | **1.3.3.**  **Pretres i zaplena**  Izveštaj o vežbi | | | **1.3.5.**  **Razmena povratnih informacija između predstavnika policije i predavača obuke i zatvaranje kursa** |

Napomena – Pauze za kafu i druge pauze će biti u odgovarajućim vremenskim periodima tokom svakog dana obuke

# Ključni kontakti

Sledeća lica su tačke za kontakte za bilo koja pitanja o ovom kursu i njegovom sadržaju:

|  |  |
| --- | --- |
| Alexander Seger  Head of Data Protection and Cybercrime Division  Directorate General of Human Rights and Rule of Law (DG-I)  Council of Europe,  F-67075 Strasbourg Cedex, FRANCE  Tel.: +33 3 90 21 45 06  Fax: +33 3 90 21 56 50  [Alexander.Seger@coe.int](mailto:Alexander.Seger@coe.int) | Mustafa Ferati  Programme Officer Data Protection and Cybercrime Division  Directorate General of Human Rights and Rule of Law (DG-I) Council of Europe 67075 Strasbourg Cedex, FRANCE Tel.: +33 (0)3 90 21 45 50 Fax: +33 (0)3 90 21 56 50  [Mustafa.Ferati@coe.int](mailto:Mustafa.Ferati@coe.int) |

# Planovi lekcija

|  |  |  |
| --- | --- | --- |
| Lekcija 1.1.1. – Uvod u kurs, program rada i ciljevi | | **Trajanje: 90 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional * Projektor i ekran za prikazivanje slajdova * Pristup Internetu (ako postoji) * Primerci računarskog hardvera (ako postoje) * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa adekvatnim papirom * Papir za beleške i olovke za slušaoce * Heftalica, bušilica za papir i makaze * Lepljiva masa “Blu tack” ili sličan proizvod koji omogućava da se papir privremeno zalepi na zidove | | |
| **Svrha:** da se predstavnicimapolicije pruže informacije o potrebi za ovim kursom obuke i njegovom svrhom i ciljevima. Da se osigura da oni imaju dovoljno informacija o programu aktivnosti i satnici. Pružite informacije o zdravlju, bezbednosti i administrativnim detaljima ovog kursa. Predstavite predstavnike policije predavačima obuke i ostalim predstavnicima policije. | | |
| **Ciljevi:**  Do kraja ove lekcije slušaoci će moći da:   * identifikuju predavače obuke i kolege predstavnike policije * diskutuju o sveukupnoj svrsi ovog kursa * objasne zašto je ovaj kurs neophodan * nabroje elemente satnice i aktivnosti u okviru ovog kursa * nabroje procedure u pogledu zdravlja i bezbednosti na mestu održavanja kursa | | |
| **Vreme** | **Sadržaj:** | |
|  | **Uvod**  Ovo je otvaranje ovog bloka obuke u okviru kursa. U toku ovog bloka obuke predstavnici policije će biti predstavljeni predavačima obuke i ostalim predstavnicima policije. Biće objašnjeni svrha i ciljevi ovog kursa zajedno sa metodama nastave.  Predavač obuke se može odlučiti da u uvodu kaže nešto da bi “probio led”, kako bi podstakao predstavnike policije da se u ranoj fazi aktivno uključe u ovaj kurs i sarađuju jedni s drugima. | |
|  | **PowerPoint** (ili druga vrsta prezentacije)  Za ovaj blok obuke je pripremljena jedna PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da osigura da informacije u ovoj prezentaciji budu relevantne za dato mesto držanja kursa.  **Slajd 2**  Na ovom slajdu su data pitanja vezana za zdravlje i bezbednost. Ona će se razlikovati zavisno od mesta držanja obuke. Dužnost je predavača obuke da osiguraju da imaju korektne informacije koje će saopštiti predstavnicima policije.  **Slajd 3**  Predstavnicima policije se daje istorijat ovog kursa, naslov ovog kursa je “Obuka za članove policijskih ekipa za uviđaje”. On je razvijen kao izlazni rezultat Zajedničkog projekta Evropske unije/Saveta Evrope o regionalnoj saradnji u borbi protiv kibernetičkog kriminala u regionu koji prima predpristupnu pomoć EU (IPA).  **Slajd 4**  Niže su navedene svrhe ovog bloka obuke:   * da se predstavnicima policije pruže informacije o potrebi za ovim kursom obuke i njegovoj svrsi i ciljevima. * Da se osigura da oni imaju dovoljno informacija o programu aktivnosti i satnici. * Da se pruže informacije o zdravlju, bezbednosti i administrativnim detaljima vezano za ovaj kurs. * Da se predstavnici policije predstave predavačima obuke i ostalim predstavnicima policije.   **Slajd 5**  Pojedinačni ciljevi su ono što dati predstavnik policije treba da može da uradi na kraju ovog bloka obuke. Ti ciljevi mogu da se iskoriste za testiranje znanja koje su slušaoci stekli i da omoguće slušaocima da ocene ovu obuku. U ovom bloku obuke slušaoci bi trebalo da mogu da:   * identifikuju predavače obuke i kolege predstavnike policije * diskutuju o sveukupnoj svrsi ovog kursa * objasne zašto je ovaj kurs neophodan * nabroje elemente satnice i aktivnosti u okviru ovog kursa * nabroje procedure u pogledu zdravlja i bezbednosti na mestu održavanja kursa   **Slajd 6**  Ova obuka je neophodna zato što Elektronski dokazi igraju izvesnu ulogu u skoro svakoj vrsti kriminalističke istrage. Uloga člana ekipe za uviđaje je presudna u prepoznavanju i rukovanju ovom vrstom dokaza na takav način da oni budu dopušteni u okviru krivičnog pravosuđa. Savet Evrope je razvio vodič za dobru praksu za elektronske dokaze kako bi podržao zemlje u razvijanju njihovih sopstvenih praksi i procedura. Ovaj kurs nastoji da pomogne zemljama u razvijanju obuke koja je u ovom kontekstu relevantna za članove ekipa za uviđaje.  **Slajd 7**  Važno je da se na samom početku predstavnicima policije objasni sveukupna svrha ovog kursa. Ovo će im omogućiti da shvate taj glavni krovni razlog zašto su tu. Sveukupna svrha ovog kursa je:  da članovima policijskih ekipa za uviđaje pruži znanje i veštine kako bi im se omogućilo da prepoznaju i da rukuju elektronskim dokazima na takav način da se ti dokazi sačuvaju u celosti i originalnom stanju za buduće ispitivanje. Ovaj kurs će pružiti proceduralne, kao i praktične informacije o ovom predmetu i fokusiraće se na to kako ova pitanja utiču na svakodnevni rad predstavnika policije.  **Slajd 8**  U ovoj fazi, slušaocima treba da se objasni satnica ovog kursa. To bi trebalo da uključuje vremena trajanja kursa, pauze za ručak i ostale pauze i kratak opis svakog bloka obuke. U ovoj fazi bi trebalo da se razmotri uključivanje ili isključivanje bilo kakvog ocenjivanja. Ukoliko postoji neko ocenjivanje, trebalo bi ga detaljno objasniti, uključujući i očekivanja slušalaca u smislu učenja.  **Slajdovi 10 do 11**  Naredna faza je predstavljanje predavača kursa i slušalaca. Važno je da se iskoristi ova prilika u ranoj fazi kako bi se slušaoci podstakli na interakciju jednih sa drugima i sa predavačima obuke. Trebalo bi zamoliti predstavnike policije da se udruže u parove sa nekim u grupi koga ne poznaju od ranije. Potom bi trebalo da im se naloži da zamole svoje “partnere” da daju odgovore na ova pitanja:   * njihovo Ime i Zemlja odakle su * gde rade * šta rade * njihovo iskustvo kao predavača obuke * nešto Zanimljivo o njima * odgovore na “pitanja o znanju”   **Slajd 13**  Ta “pitanja o znanju” su koncipirana tako da stvore interakciju i da predavači obuke saznaju više o znanju i iskustvu predstavnika policije u svakoj od kategorija tehnologija i kibernetičkog kriminala. Ona su nabrojana na sledećem slajdu. Predstavnike policije bi trebalo zamoliti da navedu koji broj najbolje identifikuje njihovo znanje u svakoj od tih kategorija.  Parovi treba jedan drugom da postavljaju ista pitanja. Potom bi trebalo da predstave svog “novog” kolegu ostalom delu grupe. Predavač obuke bi trebalo da vodi beleške o tim informacijama koje se daju, kako bi sebi pomogli da upoznaju slušaoce.  **Slajdovi 15 do 23**  Na ovim slajdovima su navedeni detaljni ciljevi svakog bloka obuke. U ovoj fazi bi oni trebalo da se objasne predstavnicima policije. Ovo objašnjenje uključuje osnove svake lekcije. | |
|  | **Praktične vežbe** (ako su potrebne)  Jedina praktična vežba u ovom bloku obuke jeste upoznavanje slušalaca i predavača obuke i zahtevi za ovo su navedeni u prethodnom odeljku. | |
|  | **Provera znanja**  U okviru ovog bloka obuke nema provere znanja. | |
|  | **Slajd 24**  **Rezime / rekapitulacija**  Predavač obuke treba da rekapitulira / testira znanje u vezi sa sledećim pitanjima kako bi osigurao da su slušaoci shvatili ciljeve učenja u okviru ovog bloka obuke. Treba ostaviti vreme za pitanja u odgovarajućem momentu u toku ovog bloka obuke. | |

|  |  |  |
| --- | --- | --- |
| Lekcija 1.1.2. – Uvod u elektronske dokaze - Principi i procedure | | **Trajanje: 150 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional * Projektor i ekran za prikazivanje slajdova * Pristup Internetu (ako postoji) * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa adekvatnim papirom * Papir za beleške i olovke za slušaoce * Heftalica, bušilica za papir i makaze * Lepljiva masa “Blu tack” ili sličan proizvod koji omogućava da se papir privremeno zalepi na zidove * Vodič Saveta Evrope za dobru praksu za elektronske dokaze | | |
| **Svrha:** da seslušaoci upoznaju sa konceptom elektronskih dokaza i praksama i procedurama koje je potrebno slediti kako bi takvi dokazi mogli da budu dopušteni u okviru krivičnog pravosuđa | | |
| **Ciljevi:**  Do kraja ove lekcije slušaoci će moći da:   * diskutuju o sadržaju Vodiča za elektronske dokaze SE * identifikuju principe rada se elektronskim dokazima * opišu jedinstvene karakteristike elektronskih dokaza | | |
| **Vreme** | **Sadržaj:** | |
|  | **Uvod** | |
|  | **PowerPoint** (ili druga vrsta prezentacije)  Za ovaj blok obuke je pripremljena jedna PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da osigura da informacije u ovoj prezentaciji budu relevantne za dato mesto držanja kursa.  **Slajd 3**  Na ovom slajdu je predstavljen Vodič Saveta Evrope za dobru praksu za elektronske dokaze. Pre početka kursa, predavač obuke bi trebalo da pročita i u potpunosti razume ovaj vodič. Ovaj vodič je temelj za sadržaj ovog kursa. Predavač obuke bi trebalo da poseduje ovaj vodič sve vreme trajanja ovog kursa i da na kraju kursa obezbedi kopije za slušaoce.  **Slajd 4**  Na ovom slajdu je objašnjeno da je svrha ovog vodiča da pruži podršku i smernice u identifikaciji i rukovanju elektronskim dokazima korišćenjem metoda koje će osigurati da se održi autentičnost dokaza tokom celog tog procesa.  **Slajd 5**  Na ovom slajdu se nastavlja sa svrhom vodiča objašnjenjem da njegova svrha nije da bude priručnik sa uputstvima koji uključuje uputstva korak-po-korak u smislu kako se baviti elektronskim dokazima kroz sve faze neke istrage. Nadalje, on pruža pregled pitanja koja se tiču elektronskih dokaza i daje krovne savete o tim pitanjima. Čitaoci ovog dokumenta treba da provere da li saveti o ovoj predmetnoj oblasti već postoje na nacionalnom nivou. Međutim, ovo je prvenstveno dokument za osnovni nivo; neki delovi su detaljniji u smislu da daju vrlo praktične savete za specijaliste.  **Slajd 6**  Na ovom slajdu je objašnjeno da je ovaj vodič pripremljen da se koristi u zemljama koje razvijaju svoj odgovor na kibernetički kriminal i koje utvrđuju pravila i protokole za bavljenje elektronskim dokazima. Većina postojećih vodiča je stvorena za policijsku zajednicu. Ovaj vodič je za širi auditorijum i obuhvata takođe sudije, tužioce i ostale u pravosudnom sistemu, kao što su istražitelji, pravnici/advokati, beležnici i službenici iz privatnog sektora.  **Slajdovi 7 do 10**  U vodiču je objašnjeno da je taj dokument namenjen da ga koriste oni koji u toku svoga rada nailaze na izvore elektronskih dokaza i koji nameravaju da koriste informacije dobijene iz tih izvora u pravosudnom sistemu svoje zemlje ili da ih koriste u pravosudnom sistemu neke druge sudske nadležnosti. Ovaj vodič treba posmatrati kao model dokumenta koji zemlje mogu da adaptiraju i prilagođavaju na osnovu svojeg zakonodavstva, prakse i procedura/postupaka.  Ovaj vodič navodi neke krovne principe radi upućivanja čitalaca. Ovi principi su u skladu sa onima koji su na međunarodnom planu generalno prihvaćeni kao dobra praksa u bavljenju elektronskim dokazima. Čitaoci treba da osiguraju da budu u potpunosti upoznati sa zakonima u svojim zemljama koji se bave elektronskim dokazima i njihovom dopuštenosti (na sudu). Nacionalni zakon je primarni referentni izvor u svim okolnostima. Ne očekuje se da će saveti dati u vodiču eventualno biti u suprotnosti sa bilo kojim nacionalnim zakonodavstvom u smislu ostalih uputstava za bavljenje takvim dokazima.  Ovaj vodič je podeljen na hronološke odeljke čiji je cilj da pruže podršku bilo kom licu koje se bavi elektronskim dokazima. Oni obuhvataju sve faze od početne identifikacije izvora potencijalnih dokaza, do pretresa i zaplene podataka, uključujući i hvatanje sa Interneta, pa do analize, pripreme i izveštavanja o dokazima. Potom slede specijalistički odeljci za policiju, tužioce, sudije i istražitelje, pravnike/advokate, beležnike i službenike iz privatnog sektora.  **Slajd 11**  Na ovom slajdu su detaljno dati simboli koji se koriste u vodiču da predstave nivo znanja koji se očekuje od čitaoca kako bi mogao da primeni bilo koje od postupaka izloženih u vodiču. Ovo je vrlo važno objašnjenje i treba da pomogne čitaocima da utvrde obim mera koje oni mogu da preduzmu pre poziva za pomoć.  **Slajd 12**  Na ovom slajdu je objašnjeno da ovaj vodič, iako ga je stvorio Savet Evrope, nije namenjen da bude vodič za Budimpeštansku konvenciju i da slušaoce treba podsetiti da treba uvek da potraže autoritativne dokumente kada se pozivaju na tu Konvenciju i primenu njenih članova.  **Slajd 13**  U okolnostima kada čitaoci nisu sigurni koji postupak da preduzmu, treba da se upute nazad na te principe kako bi preduzeli najkorisniji postupak. Čitaoci treba da koriste savet koje je relevantan za vrste dokaza kojima se bave i da potraže specijalističku pomoć kada pitanja kojima se bave prevazilaze obuhvat ovog vodiča.  **Slajd 14**  Važno je da se na obuci koristi ispravna verzija ovog vodiča. Verzija 1 je verzija na kojoj se zasniva ovaj kurs i taj vodič i informacije koje su u njemu sadržane se smatraju važećim do 31. decembra 2013. Namerava se da se ovaj vodič ažurira pre tog datuma kako bi se uzele u obzir sve relevantne promene u tehnologiji, procedurama i praksama koje su relevantne za sadržaj ovog vodiča. Svako lice ili organizacija, koja želi da koristi ovaj vodič posle gore navedenog datuma, treba da kontaktira Savet Evrope kako bi dobila najnoviju verziju. Biće potrebno da se proveri da li su potrebne bilo kakve izmene ovog kursa kao rezultat ažuriranja ovog vodiča.  **Slajd 15**  Ovaj vodič ima jedan broj priloga kako bi se korisniku pružila dodatna podrška. Oni sadrže dijagrame tokova aktivnosti koje članovi ekipa za uviđaje treba da slede. Njih treba predstaviti slušaocima u okviru blokova ovog kursa o Forenzici Mrtve kutije i Aktivnih podataka. Ostali prilozi su dati da pomognu u evidentiranju informacija na mestu pretresa i zaplene digitalnih dokaza. Njih treba dati slušaocima da ih koriste u toku vežbe pretresa i zaplene.  **Slajdovi 17 do 20**  Ova serija slajdova se bavi konceptom elektronskih dokaza i njihovim odnosom sa tradicionalnim dokazima. Svi pravni postupci se oslanjaju na pribavljanje dokaza da bi do njih uopšte došlo. Tradicionalno i istorijski gledano, ti dokazi su bili u fizičkom obliku, kao što su dokumenti, fotografije, itd. Dokazi koji se koriste u sudskim postupcima, koji potiču iz elektronskih uređaja, kao što su računari i njihovi periferni uređaji, računarske mreže, mobilni telefoni, digitalne kamere, ostali mobilni uređaji, uključujući i uređaje za skladištenje podataka, kao i sa Interneta, sve su to oblici elektronskih dokaza.  Elektronski dokazi se razlikuju od tradicionalnih dokaza u tome što je potrebno da ona strana, koja ih uvodi u pravne postupke, treba da bude u stanju da dokaže da oni nisu ni više i ni manje nego što su bili, kada su došli u njihov posed. Drugim rečima, da nije došlo ni do kakvih promena, brisanja, dodavanja ili ostalih prepravki.  Sama priroda podataka i informacija koje se drže u elektronskom obliku čini lakšom manipulaciju istima nego što je to slučaj sa tradicionalnim oblicima podataka. Ovo stvara određene probleme pravosudnom sistemu i zahteva da se rukovanje takvim podacima obavlja na način koji osigurava da može da se održi i dokaže neprekidni integritet tih informacija.  Iako nacionalna zakonodavstva često ne sadrže direktna i eksplicitna pozivanja na elektronske dokaze, a još manje neku određenu i ekskluzivnu definiciju *per se*, opšte prihvaćena definicija, koja predstavlja dobru polaznu tačku za razmatranje njihovih specijalnih karakteristika, je sledeća: Elektronski dokazi su informacije koje su generisane, memorisane ili prenete korišćenjem elektronskih uređaja, u koje se možete pouzdati na sudu.  **Slajd 21**  Na ovom slajdu su opisane jedinstvene karakteristike elektronskih dokaza. Ovo je dobra prilika da pitate slušaoce šta oni misle da je jedinstveno kod elektronskih dokaza pre nego pokažete ovaj slajd. Ovo potom može da se koristi kao osnova za diskusiju. Elektronski dokazi imaju većinu zajedničkih osobina sa tradicionalnim oblicima dokaza, ali poseduju neke jedinstvene karakteristike koje ih odlikuju:  Oni su nevidljivi za neuvežbano oko: elektronski dokazi se često nalaze na mestima na kojima bi samo specijalisti pretraživali ili na lokacijama do kojih se može dosegnuti samo pomoću vrlo specifičnih alata. Upravo kao što elektronski mikroskop za skeniranje omogućava entomologu da identifikuje ključne morfološke osobine jaja muve, postoje određeni alati u digitalnoj forenzici za pregledanje i analizu podataka nađenih u računarima.  Može biti potrebno da te informacije protumači neki specijalista: informacije nađene na računarima su od male koristi nekom ko nije specijalista, pošto on neće biti u stanju da izvuče one osobine ili povezane dokaze koji jamče da su te relevantne informacije istinite i da njima nije manipulisano ili da nisu menjane. U nekim slučajevima, upravo kao u analizi izgleda prskotine krvi, mora da se primeni visoko specijalizovano znanje.  Oni su vrlo nepostojani: nekada se elektronski dokazi nalaze na uređajima u kojima se preko stanja (0 ili 1 po bitu) u njihovim memorijama prepisuje svaki put kada se dogodi neki određeni događaj. U nekim slučajevima to bi moglo da bude nestanak napajanja, u drugim slučajevima, moglo bi da bude da neki automatizovani sistem upisuje preko starih informacija, kako bi ostavio prostore za memorisanje novih informacija. Uređaji na kojima bi elektronski dokazi mogli da se nalaze moraju da se što je pre moguće sačuvaju.  Oni mogu da se preprave ili unište tokom normalne upotrebe: uređaji neprekidno menjaju stanje svojih memorija, bilo na zahtev korisnika (“memoriši ovaj dokument”, “kopiraj ovu datoteku”) ili to automatski radi operativni sistem računara (“dodeli prostor za ovaj program”, “privremeno memoriši informacije radi njihovog razmenjivanja između uređaja”). Ova karakteristika podvlači značaj rukovanja datim elektronskim uređajem na odgovarajući način od trenutka kada se on identifikuje kao relevantan za neku istragu.  Oni mogu da se kopiraju bez ograničenja: digitalne informacije mogu da se kopiraju bezbroj puta i svaka kopija će biti potpuno ista kao i original. Ovaj jedinstveni atribut omogućava da se višestruke, tačne kopije datog originala distribuiraju do i da ih analiziraju različiti specijalisti u isto vreme. To takođe omogućava da se elektronski dokazi izvode na sudu u zatečenom stanju zajedno sa izveštajem specijaliste veštaka.  **Slajd 22**  Ovaj slajd se bavi aspektima elektronskih dokaza i još jednom treba da se upotrebi kao osnova za diskusiju.  Rukovanje od strane specijalista: svaki elektronski uređaj ima specifične karakteristike, tako da određene procedure moraju strogo da se slede kod pristupanja njegovoj memoriji u kojoj bi mogli da budu memorisani elektronski dokazi. U slučaju elektronskih dokaza, jedan od najuočljivijih rizika je nenamerna modifikacija dela tih dokaza. Ovo bi moglo da pobudi sumnje oko određenih promena, te da li su menjani inkriminišući ili oslobađajući dokazi, što bi sa svoje strane moglo da izazove probleme oko njihove dopuštenosti na Sudu.  Brza evolucija izvora elektronskih dokaza: nove tehnologije se vrlo brzo razvijaju i postoji potreba za neprekidnim ažuriranjem, ne samo tih samih novih tehnologija, nego i procedura i tehnika koje moraju da se primene kako bi se njihov sadržaj zaplenio i analizirao.  Korišćenje propisnih procedura, tehnika i alata: kao i u tradicionalnijim forenzičkim disciplinama, specijalistima za digitalnu forenziku su potrebni, pored tog specijalističkog znanja, određeni alati kako bi propisno uradili svoj posao, kao što je hvatanje svih originalnih informacija sa nekog uređaja. Nužno je da se koriste adekvatne tehnike i alati, te da se procedurama može ući u trag i da mogu da ih ponavljaju ostali specijalisti, tako da te uhvaćene informacije imaju vrednost dokaza.  Dopuštenost: pošto je krajnji cilj korišćenje prikupljenih i analiziranih dokaza da se potkrepi neki predmet na sudu, elektronski dokazi moraju da se pribave u skladu sa postojećim zakonodavstvom i procedurom najboljom u praksi, kako bi bili dopušteni na nekom suđenju. Iako se ti detalji razlikuju zavisno od nacionalnog zakonodavstva, moraju generalno da se uzmu u obzir sledeći osnovni kriterijumi.  Autentičnost: mora da bude moguće sa se pozitivno poveže dokazni materijal sa incidentom koji se istražuje.  Kompletnost: oni moraju da ispričaju celu priču, a ne samo iz neke određene perspektive.  Pouzdanost: ne sme da bude ničega oko toga kako su ti dokazi prikupljeni i kako se njima kasnije rukovalo, što dovodi do sumnje u njihovu autentičnost i istinitost.  Verodostojnost: oni moraju da budu momentalno verodostojni i razumljivi za nekog sudiju i/ili članove neke porote.  Proporcionalnost: primena ovog kriterijuma na Digitalnu forenziku utvrđuje da ceo taj istražni proces mora da bude adekvatan i primeren: koristi koje treba da se steknu korišćenjem neke određene mere moraju da prevagnu u odnosu na štete po stranu ili strane pogođene tom merom.  **Slajd 23**  Na ovom slajdu je data definicija Digitalne forenzike:  Digitalna forenzika je grana forenzičke nauke koja se odnosi na akviziciju, obradu, analizu i izveštavanje o dokazima koji su memorisani u računarskim sistemima, digitalnim uređajima i drugim memorijskim medijumima sa ciljem da budu dopušteni na sudu.  **Slajdovi 25 do 29**  Na ovim slajdovima su detaljno dati principi za rad sa elektronskim dokazima i oni su kamen temeljac vodiča za elektronske dokaze i ovog kursa. Predavač obuke treba detaljno da razmotri svaki od njih i da koristi primere kako bi ilustrovao značenje svakog od njih. Ovo bi trebalo da bude vrlo interaktivni deo ovog bloka obuke.  Princip 1 – Integritet podataka  Nikakva preduzeta radnja ne treba da menja elektronske uređaje ili medijume, na koje se kasnije možete osloniti na sudu.  Kada se rukuje elektronskim uređajima i podacima, oni se ne smeju menjati, ni pogledu hardvera ni softvera. Službeno lice na dužnosti je odgovorno za integritet materijala spašenog sa mesta događaja i stoga i za započinjanje evidentiranja čuvanja forenzičkih dokaza.  Postoje okolnosti u kojima će se doneti odluka da se pristupi podacima na “aktivnom” računarskom sistemu kako bi se izbegao gubitak potencijalnih dokaza. Ovo mora da se preduzme na način koji dovodi do najmanjeg uticaja na te podatke i to mora da radi za to kvalifikovano lice. Treba uzeti u obzir principe 2 do 5 ukoliko se utvrdi da je neophodan ovaj tok delovanja.  Princip 2 – Trag postupanja s izvornim podacima – forenzički dnevnik  Treba da se kreira i sačuva forenzički dnevnik ili drugi zapis svih preduzetih radnji kada se rukuje elektronskim dokazima. Trebalo bi da neko nezavisno treće lice bude u stanju da ispita te radnje i da postigne isti rezultat.  Nužno je da se precizno zapišu sve aktivnosti, kako bi se omogućilo nekom trećem licu da rekonstruiše radnje nekog člana ekipe za uviđaj na mestu događaja, kako bi se obezbedila dokazna vrednost na sudu. Sve radnje koje se odnose na zaplenu, pristup, skladištenje ili prenos elektronskih dokaza moraju da budu u potpunosti dokumentovane, sačuvane i raspoložive za reviziju.  Princip 3 – Podrška specijalista  Ukoliko se pretpostavlja da elektronski dokazi mogu da se nađu u toku neke operacije, službeno lice na dužnosti treba blagovremeno da obavesti specijaliste/spoljnje savetnike.  Za istrage koje uključuju pretres i zaplenu elektronskih dokaza, može biti neophodno da se konsultuju spoljni specijalisti. Svi spoljni specijalisti treba da budu upoznati sa principima koji su utvrđeni u ovom ili sličnim relevantnim dokumentima. Jedan specijalista treba da ima:   * neophodno specijalističko ekspertsko znanje i iskustvo na terenu, * neophodno poznavanje procedure uviđaja, * neophodno poznavanje predmeta o kome se radi, * neophodno poznavanje prava, * odgovarajuće veštine komuniciranja (i za usmena i pisana objašnjenja) * neophodno odgovarajuće znanje jezika.   Princip 4 – Adekvatna obuka  Ekipe za uviđaj moraju da budu odgovarajuće obučene, kako bi bile u stanju da traže i zaplene elektronske dokaze ukoliko na mestu događaja krivičnog dela nema eksperata na raspolaganju.  U izuzetnim okolnostima u kojima je neophodno da član ekipe za uviđaj prikupi elektronske dokaze i/ili pristupi originalnim podacima koji se drže na nekom elektronskom uređaju ili digitalnim memorijskim medijumima, taj član ekipe za uviđaj mora da bude obučen da to uradi propisno i da objasni relevantnost i implikacije svojih postupaka.  Princip 5 – Zakonitost  Lice i nadležni organ zaduženi za dati predmet su odgovorni da obezbede da se poštuju zakon, opšti forenzički i proceduralni principi, te napred nabrojani principi. Ovo važi za posedovanje i pristup elektronskim dokazima.  Svaka država članica treba da uzme u razmatranje svoja sopstvena pravna dokumenta i propise kada tumači mere predložene u ovom dokumentu. | |
|  | **Praktične vežbe** (ako su potrebne)  Praktične vežbe treba iskoristiti da se potkrepe ciljevi ovog kursa i mogu da se izvode putem interakcije sa slušaocima ili više strukturisanih vežbi. | |
|  | **Provera znanja**  U okviru ovog bloka obuke nema provere znanja, iako bi predavač obuke trebalo da koristi pitanja i odgovore da bi osigurao da je slušaocima vrlo jasan značaj ovih principa i da ih razumeju. | |
|  | **Slajd 30**  **Rezime / rekapitulacija**  Predavač obuke treba da rekapitulira / testira znanje o sledećim pitanjima, kako bi osigurao da su slušaoci shvatili ciljeve učenja iz ovog bloka obuke. Treba ostaviti vreme za pitanja u odgovarajućem momentu u toku ovog bloka obuke. | |

|  |  |  |
| --- | --- | --- |
| Lekcija 1.1.3. – Izvori dokaza | | **Trajanje: 90 minuta** |
| **Potrebni resursi:**   * Projektor i ekran za prikazivanje slajdova * Računarski hardver i ostali primerci izvora dokaza * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa adekvatnim papirom * Papir za beleške i olovke za slušaoce * Heftalica, bušilica za papir i makaze * Lepljiva masa “Blu tack” ili sličan proizvod koji omogućava da se papir privremeno zalepi na zidove | | |
| **Svrha**: svrha ove lekcije je da učesnici nauče o različitim Izvorima dokaza, kako bi ih identifikovali na mestu krivičnog dela i da bi mogli da ocene u kojima od ovih Izvora dokaza su možda pohranjene dokazne vrednosti. | | |
| **Ciljevi:**  Do kraja ove lekcije slušaoci će moći da:   * prepoznaju koji Izvori dokaza imaju dokaznu vrednost * prave razliku između Računarskih mreža * identifikuju mrežne uređaje | | |
| **Vreme** | **Sadržaj:** | |
|  |  | |
|  | **Uvod**  Svrha i ciljevi kursa će biti objašnjeni zajedno sa metodama nastave.  Predavač obuke se može odlučiti da u uvodu kaže nešto da bi “probio led”, kako bi podstakao predstavnike policije da se u ranoj fazi aktivno uključe u ovaj kurs i sarađuju jedni s drugima. | |
|  | **PowerPoint** (ili druga vrsta prezentacije)  Za ovaj blok obuke je pripremljena jedna PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da osigura da informacije u ovoj prezentaciji budu relevantne za dato mesto držanja kursa.  **Slajd 2**  Ciljevi ovog bloka obuke.  **Slajd 3**  Ovde bi trebalo navesti važnost Elektronskih dokaza i stoga zašto bi njima trebalo da se rukuje ispravno.  **Slajd 4**  Ovde bi mogao da se uradi neki jednostavan test znanja.  Test znanja je Storage media Exercise.docx (Vežba iz memorijskih medijuma)  Rešenja za Test znanja su u Solutions for exercise.txt (Rešenjima za vežbu)  **Slajd 5**  Treba objasniti šta se smatra hardverom, a šta softverom.  Navesti da je danas većina tih komponenti sastavljena u jedan uređaj (laptop računari, tablet uređaji).  **Slajd 6**  Razmotrite teškoće koje mogu da nastanu kada se pretresaju poslovna okruženja.  **Pitanja i odgovori:** Veliki centralni računar – Serveri: Diskutujte o Proporcionalnosti – Koliko je dovoljno?  **Slajd 7**  Objasnite i prodiskutujte teškoće koje nastaju kada se pregledaju Tablet uređaji.  **Slajd 8**  Slajd sa Zaglavljima memorijskih uređaja  **Slajd 9**  **Pitanja i odgovori:** Koja je razlika između tradicionalnih hard diskova i poluprovodničkih diskova?  Dok se na hard diskovima podaci memorišu na **ploče**, na poluprovodničkim diskovima se podaci memorišu korišćenjem **mikročipova** koji nemaju nikakve pokretne delove.  Pošto su takvi, manja je verovatnoća da će se oštetiti udarom i nude brži pristup podacima.  Na ovom mestu bi trebalo navesti da ovi uređaji mogu da sadrže dragocene dokaze.  **Slajd 10**  Video o razlikama između poluprovodničkih diskova i disk jedinica. Može da se navede koje su od tih razlika korisne forenzičarima.  **Slajdovi 11 - 28**  Nekoliko Izvora dokaza u pogledu kojih osnovna objašnjenja i ključne napomene mogu da se nađu u Napomenama uz Prezentacije.  **Slajd 29**  Ovde mogu da se nađu potencijalni Dokazi koji mogu da se nađu na listi Izvora dokaza.  **Slajd 30**  Slajd sa Zaglavljem Računarske mreže  **Slajd 31**  Ovde je objašnjeno šta se smatra Računarskom mrežom. Neke ključne definicije će biti objašnjene na narednim slajdovima  **Slajd 32**  Ovde je objašnjeno koja vrste Mreža postoje. Uporedite ove sa personalnim mrežama (PAN), računarskim mrežama univerzitetskih kompleksa (CAN), ili gradskim računarskim mrežama (MAN), koje su obično ograničene na neku prostoriju, zgradu, univerzitetski kompleks ili određeno šire gradsko područje (npr. neki grad)  **Slajdovi 33 – 41**  Ovde se nalazi nekoliko Mrežnih uređaja za koje osnovna objašnjenja i ključne napomene mogu da se nađu u Napomenama uz Prezentacije.  **Slajd 42**  Ciljevi ovog bloka obuke. | |
|  | **Praktične vežbe** (ako su potrebne)  U okviru ovog bloka obuke nema Praktičnih vežbi. | |
|  | **Provera znanja**  Mogao bi da se uradi jedan test znanja u pogledu izvora dokaza, kao što je pomenuto na Slajdu 4.  Test znanja je Storage media Exercise.docx (Vežba iz memorijskih medijuma)  Rešenja za Test znanja su u Solutions for exercise.txt (Rešenjima za vežbu) | |
|  | **Slajd 43**  **Rezime / rekapitulacija**  Predavač obuke treba da rekapitulira / testira znanje o sledećim pitanjima, kako bi osigurao da su slušaoci shvatili ciljeve učenja iz ovog bloka obuke. Treba ostaviti vreme za pitanja u odgovarajućem momentu u toku ovog bloka obuke. | |

|  |  |  |
| --- | --- | --- |
| Lekcija 1.1.4. - Elektronski dokazi | | **Trajanje: 90 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional * Projektor i ekran za prikazivanje slajdova * Pristup Internetu (ako postoji) * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa adekvatnim papirom (zavisno od broja učesnika) * Papir za beleške i olovke za slušaoce * Heftalica, bušilica za papir i makaze * Lepljiva masa “Blu tack” ili sličan proizvod koji omogućava da se papir privremeno zalepi na zidove | | |
| **Svrha:** da seučesnicima prenese odgovarajuće znanje o Elektronskim dokazima i onlajn izvorima Elektronskih dokaza. Takođe da se osigura da oni imaju znanje o tome kako da pripreme i planiraju pretres i zaplenu elektronskih dokaza. Pružite informacije o ulogama Nadležnih organa i Spoljnih specijalista veštaka na mestu događaja. | | |
| **Ciljevi:**  Do kraja ove lekcije slušaoci će moći da:   * diskutuju o potencijalnim dokazima i izvorima dokaza na Internetu * završe uspešnu pripremu i planiranje pretresa i zaplene elektronskih dokaza * diskutuju o nadležnim organima i njihovoj dozvoli u procesu pretresa i zaplene elektronskih dokaza * diskutuju o ulozi Spoljnih specijalista veštaka. | | |
| **Vreme** | **Sadržaj:** | |
|  | * Elektronski dokazi sa Interneta * Onlajn izvori informacija * Priprema i planiranje * Nadležni organi i dozvole * Spoljni specijalisti veštaci | |
|  | **Uvod**  Ovo je drugi deo bloka obuke o Elektronskim dokazima. U toku ovog bloka obuke predavač obuke treba da osigura da učesnici imaju znanje o tome kako da pripreme i planiraju pretres i zaplenu elektronskih dokaza, i da im pruži informacije o ulogama Nadležnih organa i Spoljnih specijalista veštaka na mestu događaja.  Biće objašnjeni svrha i ciljevi kursa zajedno sa metodama nastave, uključujući i diskusiju i praktične primere.  Predavač obuke može da odluči kako da odradi rad u grupama. | |
|  | **PowerPoint** (ili druga vrsta prezentacije)  **Slajd 1**  Za ovaj blok obuke je pripremljena jedna PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da osigura da informacije u ovoj prezentaciji budu relevantne za dato mesto držanja kursa.  Imajući u vidu da je ovo drugi deo bloka obuke iz Elektronskih dokaza, predavač obuke bi trebalo da prezentira kratak pregled prvog dela bloka obuke iz Elektronskih dokaza, te da izloži kratak uvod u ovaj sledeći blok obuke.  **Slajd 2**  Uvod u ovaj blok obuke uz objašnjenje svakog od ciljeva ovog bloka obuke.  Na kraju ovog bloka obuke učesnici će moći da:   * diskutuju o potencijalnim dokazima i izvorima dokaza na Internetu * završe uspešnu pripremu i planiranje pretresa i zaplene elektronskih dokaza * diskutuju o nadležnim organima i njihovoj dozvoli u procesu pretresa i zaplene elektronskih dokaza * diskutuju o ulozi Spoljnih specijalista veštaka   **Slajd 3**  Svaki policijski službenik koji istražuje kriminalne ili druge vrste aktivnosti, što može da dovede do sudskog postupka, treba da bude svestan i da razmotri, kao potencijalne dokaze, uređaje i opremu koja može da bude povezana sa elektronskim informacijama. Ove stavke mogu da se upotrebe da bi se unapredio korisnikov pristup do i proširila funkcionalnost datog računarskog sistema, samog datog uređaja, ili ostale opreme koju istražitelj treba da identifikuje i zapleni.  Posle te zaplene dokaza, tužilac treba da pokaže na sudu da ti izvedeni dokazi nisu ništa više i ništa manje od onoga kada su prvi put uzeti u posed.  **Slajd 4**  Na slajdovima 4 - 8 se objašnjava pet Principa elektronskih dokaza (na osnovu Vodiča za elektronske dokaze). U ovom bloku obuke te Principe treba objasniti sa aspekta planiranja i pripreme za pretres i zaplenu.  Službeno lice na dužnosti je odgovorno za integritet materijala uzetog sa mesta događaja te stoga i za započinjanje vođenja forenzičkog dnevnika.  Ovo mora da se preduzme na takav način, koji prouzrokuje najmanji uticaj na te podatke i to treba da preduzme lice koje je za to kvalifikovano.   * Nikakva preduzeta radnja ne treba da izmeni elektronske uređaje ili medijume, na koje kasnije možete da se oslonite na sudu. * Kada se rukuje elektronskim uređajima i podacima, oni ne smeju da se menjaju, bilo pogledu hardvera ili softvera. * Postoje okolnosti u kojima će se doneti odluka da se pristupi određenim podacima na “aktivnom” računarskom sistemu kako bi se izbegao gubitak potencijalnih dokaza.   **Slajd 5**  Treba da se kreira i sačuva forenzički dnevnik ili drugi zapis svih preduzetih radnji kada se rukuje elektronskim dokazima. Trebalo bi da neko nezavisno treće lice bude u stanju da ispita te radnje i da postigne isti rezultat.  Nužno je da se precizno zapišu sve aktivnosti, kako bi se omogućilo nekom trećem licu da rekonstruiše radnje nekog člana ekipe za uviđaj na mestu događaja, kako bi se obezbedila dokazna vrednost na sudu. Sve radnje koje se odnose na zaplenu, pristup, skladištenje ili prenos elektronskih dokaza moraju da budu u potpunosti evidentirane.  **Slajd 6**  Ukoliko se pretpostavlja da elektronski dokazi mogu da se nađu u toku neke operacije, službeno lice na dužnosti treba blagovremeno da obavesti specijaliste/spoljnje savetnike.  Za istrage koje uključuju pretres i zaplenu elektronskih dokaza, može biti neophodno da se konsultuju spoljni specijalisti. Svi spoljni specijalisti treba da budu upoznati sa principima koji su utvrđeni u ovom ili sličnim relevantnim dokumentima. Jedan specijalista treba da ima:   * neophodno specijalističko ekspertsko znanje i iskustvo na terenu, * neophodno poznavanje procedure uviđaja, * neophodno poznavanje predmeta o kome se radi, * neophodno poznavanje prava, * odgovarajuće veštine komuniciranja (i za usmena i pisana objašnjenja) * neophodno odgovarajuće znanje jezika.   **Slajd 7**  Ekipe za uviđaj moraju da budu odgovarajuće obučene kako bi bile u stanju da traže i zaplene elektronske dokaze ukoliko na mestu događaja krivičnog dela nema eksperata na raspolaganju.  U izuzetnim okolnostima u kojima je neophodno da član ekipe za uviđaj prikupi elektronske dokaze i/ili pristupi originalnim podacima koji se drže na nekom elektronskom uređaju ili digitalnim memorijskim medijumima, taj član ekipe za uviđaj mora da bude obučen da to uradi propisno i da objasni relevantnost i implikacije svojih postupaka.  **Slajd 8**  Lice i nadležni organ zaduženi za dati predmet su odgovorni da osiguraju da se poštuju zakon, opšti forenzički i proceduralni principi, te napred nabrojani principi. Ovo važi za posedovanje i pristup elektronskim dokazima.  Jedan od internacionalno značajnih pravnih dokumenata, Konvencija o kibernetičkom kriminalu Saveta Evrope, trenutno je otvorena za potpisivanje od strane država članica i država koje su učestvovale u njenoj izradi, i za pristupanje od strane ostalih država.  Ovi principi postavljaju temelj za one informacije koje su date u narednim poglavljima i treba ih razmatrati u svim fazama bavljenja potencijalnim izvorima elektronskih dokaza.  Svaka zemlja bi trebalo da uzme u razmatranje svoje sopstvene pravne dokumente i propise kada drži obuku za Članove ekipa za uviđaje.  **Slajd 9**  Član ekipe za uviđaje je lice koje je prvo prisutno na mestu događaja na kome bi mogli da se nađu digitalni dokazi, i on je odgovoran za taj proces identifikovanja, pretresa i zaplene tih digitalnih dokaza.  Ta definicija za Člana ekipe za uviđaje i njegova odgovornost bi mogli da budu različiti u različitim zemljama zavisno od iskustva, zakonodavstva ili pristupa procesu pretresa i zaplene.  Dužnosti člana ekipe za uviđaje su sledeće:   * odgovoran je za proces pretresa i zaplene * odgovoran je za pribavljanje odgovarajućeg Naloga za pretres i za to da ima pribavljene sve potrebne dozvole pre započinjanja procesa pretresa i zaplene * odgovoran je za obezbeđenje mesta događaja, Dokumentovanje mesta događaja i Skladištenje dokaza * odgovoran je za identifikaciju svih mogućih medijuma za smeštaj elektronskih dokaza * donosi odluku o metodama prikupljanja ili zaplene elektronskih dokaza * odgovoran je za radnje koje bi mogle da promene te dokaze * odgovoran je za stanje elektronskih dokaza * odgovoran je za aktivnosti na sprečavanju prepravljanja ili gubljenja elektronskih dokaza   **Slajd 10**  Pre započinjanja planiranja i pripreme za pretres, prvo bi trebalo kompletirati profil datog osumnjičenog i uraditi analizu date situacije odgovaranjem na sledeća pitanja:   * Ko? Koga tražimo? * Šta? Koje je to krivično delo i šta tražimo? * Gde? Gde se odvija pretres i koja je to lokacija? * Kada? Kada se planira pretres i kada treba da ga planiramo? * Kako? Kako idemo tamo i kako nameravamo da obavimo pretres?   Odgovori na ova pitanja nam daju bolju sliku date situacije i naše aktivnosti planiramo na osnovu tih odgovora. | |
|  | **Slajd 11**  **GRUPNI RAD,**  **Iz vašeg iskustva, gde možemo da tražimo informacije o datom osumnjičenom licu?**  Cilj ovog grupnog rada je da se održi diskusija među slušaocima, u grupama, o informacijama koje bi mogle da se traže o datom osumnjičenom licu. Takođe je vrlo važno da se identifikuju mogući izvori tih informacija.  Posle diskusije među slušaocima u grupama, oni bi trebalo da predstave listu informacija koje mogu da se pribave iz različitih izvora informacija.  Očekujemo od tih grupa da nabroje sve izvore informacija o osumnjičenom licu, sa akcentom na Internet kao izvor informacija.  Na kraju ove praktične vežbe te grupe treba da se usaglase sa tom listom izvora tih informacija i informacijama koje bi mogle da se razmotre pre faze planiranja i pripreme za započinjanje tog pretresa i zaplene.  Da bismo imali efikasniji pretres i zaplenu tih digitalnih dokaza, moramo propisno da uradimo fazu planiranja i pripreme.  Prikupljanje informacija iz otvorenih izvora može da pruži relevantne informacije koje bi mogle da pomognu u dobroj pripremi i planiranju tog pretresa i zaplene.  **Slajd 12**  Informacije o datim osumnjičenima od ISP-a ili kompanija koje pružaju uslugu sedišta; možemo da shvatimo da samo ove informacije ne moraju da budu dovoljne da se identifikuje dati osumnjičeni. Pokušaćemo da nađemo i prikupimo još informacija.  Različiti načini za prikupljanje informacija. Vrlo je korisno da se proveri evidencija o datom osumnjičenom u Bazama podataka naše Policije pošto bi on/ona mogao/mogla da bude poznat(a) u vezi sa sličnim krivičnim delima, ali je druga opcija da se provere baze podataka iz otvorenih izvora.  **Slajd 13**  **Internet**  U okviru Grupnog rada smo se saglasili da bi mogli da se razmotre drugi izvori informacija kada tražimo konkretne informacije ili dokaze iz javno raspoloživih izvora.  Akvizicija dokaza iz javno raspoloživih informacija na Internetu  Dokazi iz tajnih istraga na Internetu   * zahteva različite grupe znanja i veština * zahteva zakonodavstvo i procedure   Ova nova tehnologija i njen razvoj zahtevaju promene u pristupu prikupljanju “onlajn dokaza”. Jedan primer za ovo je “Kompilacija” dokaza, u onim slučajevima kada su ti dokazi memorisani na različitim lokacijama od strane različitih provajdera servisa.  **Slajd 14**  **“Kompilacija” dokaza**   * kombinacija * vizuelizacija * agregacija   Svi od ovih “Onlajn dokaza” zahtevaju specijalne procedure za akviziciju kako bi se garantovala dopuštenost tih rezultirajućih dokaza (na sudu)  **Ne mogu sve onlajn informacije da budu dokazi!**  Primer “Kompilacije” podataka.  Razmislite o nekom Web servisu koji memoriše sirove podatke na Amazon S3, koristi proveru autentičnosti Facebook-a, plaćanja preko PayPal-a i pruža “gurane” informacije u realnom vremenu o relevantnoj aktivnosti preko Twitter-a svojim pretplaćenim korisnicima  **Slajd 15**  Slajdovi 15 - 23  Član ekipe za uviđaje treba da poznaje i razume osnovne činjenice o Internet protokolima, Telu za dodelu jedinstvenih Internet brojeva (Internet Assigned Numbers Authority - IANA), DNS, URL. Takođe, članovi ekipa za uviđaje treba da poznaju uloge i odgovornosti ISP-a.  Internet protokol (IP) je odgovoran za usmeravanje paketa podataka od njihovog izvora do odredišta, pri čemu su i jedan i drugi, i izvor i odredište, pružaoci usluge sedišta koji su identifikovani adresama fiksne dužine.  **Slajdovi 16 - 17**  Telo za dodelu jedinstvenih Internet brojeva (IANA) reguliše ove IP adrese. Između ostalih stvari, njegova svrha je da koordinira IP adresiranje preko regionalnih pravnih lica lociranih širom sveta koji su poznati kao Regionalni Internet registri (RIR):   * RIPE (Evropa i neki delovi Azije) * APNIC (Azija i Pacifički region) * ARIN (Severna Amerika) * LACNIC (Latinska Amerika i Karibi) * AfriNIC (Afrika)   Uloga provajdera Internet servisa  Rangiranje IP adresa  DHCP  Razlika između dinamičkih i statičkih IP adresa  10.0.0.0 to 10.255.255.255 – Klasa A  172.16.0.0 to 172.31.255.255 – Klasa B  192.168.0.0 to 192.168.255.255 – Klasa C  **Slajd 18**  Imenima domena upravljaju Registrari koje treba da akredituje: Internet korporacija za dodeljena imena i brojeve (ICANN; http://www.icann.org/)  Registri koje je navela IANA (Internet Assigned Numbers Authority).  Za Generičke domene najvišeg nivoa (gTLDs), kao što su .com, .net, .org, .biz, itd., ICANN sama akredituje Registrare  Za domene najvišeg nivoa (ccTLFD-e) Koda zemlje, kao što su .us, .uk, .de, .ie, itd. IANA delegira registraciju  Ukoliko neko ime domena ne registruje neka kompanija za zaštitu privatnosti, ovi Registri mogu da memorišu dragocene informacije o vlasniku nekog imena domena  **Slajd 19**  World Wide Web (WWW) je sistem povezanih dokumenata kojima se može pristupiti preko Interneta.  Ovi dokumenti nisu obični tekstualni dokumenti, nego hipertekstualni, poznati kao Web stranice.  Hipertekst omogućava povezivanje dokumenata koji mogu da se memorišu u različitim računarima širom sveta.  Web stranice su obično pisane u nečemu što je poznato kao HTML kod, i mogu da sadrže različite vrste informacija.  Web stranice su obično grupisane na nečemu što je poznato kao Web lokacije.  **struktura URL :** [**http://www.name-of-the-website.com/name-of-the-webpage.htm**](http://www.name-of-the-website.com/name-of-the-webpage.htm)  **Slajd 20**  [www.dnsstuff.com](http://www.dnsstuff.com/)  [www.domaintools.com](http://www.domaintools.com/)  [www.centralops.net](http://www.centralops.net/)  **Traženje “ko je”**  **Inverzni “ko je”**  **Traženje IP adrese**  Zapisi DNS mogu s vremena na vreme da se menjaju. Sledeće su raspoložive informacije koje su vezane za neku datu IP adresu: ko je Registrar, Zemlja, Inverzni DNS i raspon blokova IP kome ona pripada; zemlja u kojoj je ona fizički locirana; GeoLociranje (nije uvek istinito) i pruža podatke o Gradu, geografskoj širini i dužini.  **Slajd 21**  Prikupljanje informacija od Nacionalnih ISP-a   * informacije o pretplatniku (registrovanom vlasniku date veze, adresi za povezivanje, informacije o fakturisanju, broju telefona, itd.). * informacije o transakcijama (vremenima povezivanja, datumima povezivanja i korišćenoj IP adresi). * Sadržaj (ovo nije uvek raspoloživo), većina ISP-a pruža besplatne račune e-pošte, različite servise. Od ISP-a mogu da se pribave poruke E-pošte ili drugi servisi. * Kako pribavljamo ove informacije?   **Slajd 22**  Informacije od ISP-a   * IP adrese * Lokacija prvog korišćenja * Lokacija poslednjeg korišćenja * Zapisi o aktivnostima * Ostalo   Kako pribavljamo ove informacije?  Budimpeštanska konvencija o kibernetičkom kriminalu  Korišćenjem Sudskog naloga ili Uzajamne pravne pomoći (MLA)  **Slajd 23**  Podaci koje drže treća lica  Nezavisni imaoci podataka  Podsticanje saradnje između nezavisnih imalaca podataka i policije  Očuvanje podataka  Dobijanje informativnih izveštaja o kibernetičkom kriminalu  **Slajdovi 24 - 28**  Na slajdovima 24 do 28 su objašnjeni Onlajn izvori informacija i informacije koje mogu da se prikupe iz tih izvora.  **Onlajn izvori informacija**   * Obična Web lokacija * Lokacije društvenih mreža   **Interne ID-e**. Ove lokacije naširoko koriste ID-e da prate sve (korisnike, slike, ćaskanja, sesije, grupe, lajkove/dislajkove, itd.) i ove ID-e se u većini slučajeva odnose na interne ID-e na raspolaganju provajderu datog servisa.  **Ćaskanje**. Ove lokacije obično nude servise ćaskanja i one uglavnom pružaju informacije odličnog kvaliteta ukoliko se adekvatno obrade. Ključni element u svim elementima interaktivnim sa Web-om koje će istražitelj hteti da osigura jeste da se prikupi što je moguće više podataka, i to ne samo rezultata koje na kraju prikazuje Web pretraživač.  **Slike**. Iako istaknute lokacije uvode filtere za “čišćenje” za učitavanje slika, istražitelj ipak može da naiđe na neke lokacije društvenih mreža i druge vrste Web lokacija u kibernetičkom prostoru koje direktno objavljuju učitane slike i da izvuče sve relevantne EXIF metapodatke.   * Lokacije za održavanje mrežnih dnevnika * P2P Mreže za razmenu/zajedničko korišćenje datoteka   **Slajd 29**  Na slajdovima 29 i 30 je objašnjena razlika između podataka i dokaza. Predavač obuke treba da objasni da ne bi mogle sve informacije da se smatraju za dokaze.  **Za šta su vam potrebni ti podaci?**   * Odakle dolaze ti podaci? * Da li ste sigurni u pogledu integriteta ovih podataka? * Da li ste sigurni u pogledu kompletnosti ovih podataka? * Da li ste sigurni da ne postoje neki detalji kojih eventualno niste svesni?   **Slajd 30**  Da li snimak Web stranice može da bude dokaz?   * Kopiranje izvornog koda * Ekranski snimak softvera za snimanje * Kreiranje preglednog duplikata neke Web lokacije   + Program za kopiranje Web lokacija HTTrack   **Slajd 31**  Predavač obuke treba da objasni metod prikupljanja dokaza putem Tajne istrage na Internetu, i ko može da bude taj tajni istražitelj.  policijski (tajni) agent mora da bude   * adekvatno obučen * kompetentan i ovlašćen * onlajn istražitelj * da radi na tajni način preko Interneta * da nastoji da pribavi   + informacije   + obaveštajne podatke ili   + dokaze protiv nekog pojedinca, grupe ili organizacije   **Slajdovi 32 - 39**  Ove slike su primer rezultata prikupljanja informacija iz otvorenih izvora.  **Slajd 40**  **GRUPNI RAD**  Iz vašeg iskustva, koje od ovih koraka biste preduzeli kako biste sačuvali dokaze sadržane u računaru:   * zapisali sve što se radi sa elektronskim dokazima * zatražili od osumnjičenog da traži informacije koje vi vidite na njegovom računaru * zatražili od osumnjičenog da za vas zatvori dati računarski sistem * pazili da sav taj posao obavlja kvalifikovano osoblje * pokušali da ne preduzimate bilo kakve nepotrebne aktivnosti na datom računaru   Svrha ovog grupnog rada je da se održi diskusija među slušaocima, u grupama, o ovih pet pitanja i da se daju odgovori na svako od njih uz kratko objašnjenje. Takođe je veoma važno da predavač obuke da objašnjenje za svaki odgovor na ta pitanja, i da iskoristi te odgovore za pripremu za naredne slajdove.  **Slajd 41**  Slajdovi 41 do 43; predavač obuke daje kratki pregled onih stvari koje bi trebalo razmotriti u procesu pretresa i zaplene, a koje bi mogle da izmene ili izbrišu neke Elektronske dokaze. Da bi se izbeglo gubljenje elektronskih dokaza, trebalo bi objasniti metodologiju Procesa planiranja, pripreme i pretresa i zaplene Elektronskih dokaza.   * Neki sistem sa potencijalnim dokazima na njemu mora da bude zaštićen od prepravki, potencijalni dokazi ne mogu da se menjaju * Da li postoje izuzetne okolnosti koje zahtevaju neku radnju koja nije standardna procedura zaplene * Da li postoje neka vremenska ograničenja u tom procesu * Da li postoje neke prepreke ili je moguće javljanje ograničenja u tom procesu   **Slajd 42**   * Blokiran program za zaštitu ekrana * Šifrovanje * Zlover * Računarstvo u oblaku (sky drive, drop box, itd.) * Daljinsko skladištenje/memorisanje * Računarski proces u toku * Komunikacija ćaskanjem u toku   **Kako postupati u ovim situacijama?**  **Slajd 43**   * Planiranje pre pretresa * Informacije o pretresu (uneti) u Nacionalne baze podataka * Obaveštajni podaci iz otvorenih izvora * Posmatranje i Analiza sa strane * Primena Procedura za hvatanje podataka * Osiguranje Hvatanja podataka u svrhe provere autentičnosti * Kompiliranje Traga postupanja s izvornim podacima – forenzičkog dnevnika o odluci i radnjama   **Slajd 44**  Učesnici treba da razumeju sadržaj i svrhu Operativnog plana. Operativni plan većinom zavisi od datog slučaja i sposobnosti datog osumnjičenog lica.   * Priprema Operativnog plana u toku procesa pripreme u kancelariji * Opis prirode datog krivičnog dela * Opis uloge elektronskih dokaza u datom krivičnom delu * Opis dužnosti za svakog pojedinca (lista zadataka) * Opis načina rukovanja datim elektronskim dokazima * Opis granica datog pretresa i zaplene   **Slajdovi 45 - 47**  Priprema za neočekivanu situaciju -  Na osnovu informacija koje imamo o osumnjičenom licu, planiramo i odlučujemo kada će dati pretres da započne.  **Ekipa za pretres** dobija dužnost da:   * pribavi relevantan sudski nalog (Nalog za pretres) za ulazak, pretres i ispitivanje opreme nađene u datom stanu. * Uđe i pretraži računar i memorijske medijume koji sadrže dokaze i da ih obezbedi od prepravljanja ili oštećenja * Identifikuje memorijske medijume * Zadrži i osigura elektronsko okruženje * Pretrese prisutna lica i zapleni nađene stvari * Kompletira neophodnu dokumentaciju * Izveštava o svakom koraku i svakoj situaciji u toku ulaska u i pretresa datog stana * Uhapsi date osobe   **Forenzička ekipa** ima dužnost da pripremi svu potrebnu opremu i alate za izveštavanje o stanju datog računara i da obavi forenziku aktivnih podataka, koja obuhvata:   * alate medijume – CD, USB, Laptop računare * Live CD za forenziku aktivnih podataka i prazan USB za informacije iz aktivne forenzike * USB za prebacivanje RAM memorije datog računara * priključak za napajanje pod naponom (za neprekidno napajanje električne energije u slučaju šifrovanog računara) * memorijske medijume (moraju da budu čisti i `sterilisani` uređaji)     Forenzička ekipa je odgovorna za definisanje procedure pregleda i takođe za testiranje svih alata koje planiramo da koristimo i oni moraju da budu pripremljeni na čistom i bezbednom smeštajnom medijumu.  **Slajdovi 48 - 52**  Od suštinske važnosti je pažljiva priprema i planiranje za neku aktivnost i tu treba uzeti u obzir niz aspekata koji obuhvataju ove koji slede:  **Gde je sedište datih podataka?**   * Nije neuobičajeno da sedište podataka bude na nekoj lokaciji koja nije tamo gde se nalazi data oprema. Potrebno je razmotriti gde mogu da budu uskladišteni podaci koji su od interesa. Razlozi za ovo su da: * pristup podacima može da zahteva dodatno zakonsko ovlašćenje, naročito ako su oni uskladišteni u nekoj drugoj sudskoj nadležnosti * mogu biti neophodni dodatni tehnički zahtevi, kako bi se osiguralo da se održi integritet datih dokaza i da to može da se potvrdi   Da li je dati osumnjičeni meta date planirane aktivnosti? Ako jeste, neophodno je da se prikupi što je moguće više obaveštajnih podataka o tom licu i njegovim sposobnostima, pošto je ono možda primenilo procedure koje mogu da ometaju zaplenu opreme ili hvatanje podataka.  Na primer, on može da ima sve svoje uređaje za memorisanje podataka šifrovane ili da ima samo jedan taster podešen za brisanje podataka na svojim računarima. Ukoliko je ovo slučaj, biće neophodno da se postupi na takav način da se negira uticaj ovih tehničkih mogućnosti. Dati osumnjičeni može takođe da memoriše podatke, koji mogu da budu dokazi, u oblaku ili na nekom drugom onlajn resursu, tako da nema nikakvih podataka memorisanih na njegovoj opremi.  Pre upuštanja u aktivnosti koje mogu da uključuju direktan kontakt sa nekim osumnjičenim i zaplenu njegove opreme i hvatanje njegovih podataka, u fazi planiranja treba razmotriti da li postoje drugi izvori iz kojih mogu da se pribave iste informacije, na primer, druga strana u nekoj onlajn transakciji, kao što je neka razmena e-pošte, ili neka treća strana imalac podataka, kao što je Provajder Internet servisa (ISP) ili neki onlajn provajder servisa. Sa sve većim korišćenjem oblaka, isti podaci mogu da se dobiju iz takvog nekog izvora, trećeg lica.  Pošto smo utvrdili da mogu da postoje izvori koji nisu taj osumnjičeni, iz kojih mogu da se dobiju podaci, neophodno je da se odluči da li da se pristupi tom trećem licu ili datom osumnjičenom. U nekim sudskim nadležnostima, od trećih lica se zakonom zahteva da obaveste svoje klijente o svakom zahtevu za pristup podacima i to može da uzbuni nekog osumnjičenog. Ostala pitanja mogu da uključuju i to da li bi pravni postupak za dobijanje podataka od trećih lica, naročito ako su ona u inostranstvu, imao negativni uticaj na uspešnost neke istrage; i da li kašnjenje u pristupanju datom osumnjičenom takođe može da ima negativan uticaj na neku istragu. Takođe je važno da se razmotri koji je izvor dokaza najbolji u svrhe date istrage i koji će najverovatnije potkrepiti neki pravni postupak koji može da se pokrene.  **Slajd 53**  **GRUPNI RAD**  Koja su vam ovlašćenja potrebna za Pretres i Zaplenu?  Kako možete da izaberete nekog eksperta koji će biti prisutan u toku zaplene dokaza, šta je potrebno da razmotrite?  Svrha ovog grupnog rada je da se održi diskusija među slušaocima, u grupama, o ova dva pitanja i da se na svako od njih daju odgovori uz kratko objašnjenje. Takođe je veoma važno da se pripremi lista ovlašćenja koja su potrebna za Pretres i Zaplenu, te lista Eksperata koji bi mogli da se pozovu da budu prisutni u toku datog procesa pretresa i zaplene. Te odgovore treba upotrebiti kao pripremu za naredne slajdove.  **Slajd 54**  Prvo pitanje u planiranju za bilo koju aktivnost jeste da se utvrdi ovlašćenje koje će biti potrebno da bi se ta aktivnost preduzela. Ovlašćenje može da ima više oblika. Najjednostavnije od njih je kada se pribavlja pristanak od lica zaduženog za opremu i/ili podatke koji treba da se hvataju. Njega uvek treba pribaviti u pisanom obliku, pri čemu treba osigurati da to lice u potpunosti razume implikacije davanja pristanka, mada je potrebno uzeti u obzir nacionalno zakonodavstvo i običaje.  Ostali nivoi ovlašćenja će zavisiti od toga da li je dati predmet istrage neka građanska ili krivična stvar i da li su oni koji traže ovlašćenje iz službi policije ili tužilaštva, građanski istražitelji ili advokati koji postupaju za klijente ili druge kategorije u obe vrste postupaka. Ti nivoi ovlašćenja koja su potrebna će varirati od onih koje prema zakonodavstvu mogu da daju pojedinci pa sve do sudskih naloga i naloga za izvršenje.  Ne bi trebalo pokrenuti nikakvu aktivnost radi zaplene opreme ili hvatanja podataka bez pribavljanja korektnog nivoa ovlašćenja unapred, pre te aktivnosti.  **Slajdovi 55 - 61**  Možda će biti potrebno da dati istražitelj ili tužilac zadrže nekog forenzičkog specijalistu u toku neke istrage. Ovo može da bude neophodno zato što je potrebna neka specifična vrsta specijalnosti, na primer, poznavanje nekog konkretnog operativnog sistema ili Internet aplikacije.  Ključno pitanje na koje treba da se odgovori u pogledu izbora nekog veštaka jeste da li oni imaju potrebno znanje koje je stečeno studijama ili kroz iskustvo kako bi dali svoje mišljenje koje je od koristi u rešavanju tih problema.  Može da bude od pomoći neki oblik akreditacije, zato što ona pojačava kredibilitet forenzičkih veštaka koje pozivaju i tužilaštvo i odbrana, a takođe ona obezbeđuje objektivnu i nezavisnu procenu kvalifikacija tih eksperata na koju će se osloniti sud.  Od suštinske važnosti za uspešnu istragu i gonjenje su konsultacije, u ranoj fazi, između istražitelja, forenzičkih veštaka i tužioca. Policija i tužioci treba da osiguraju da se forenzičaru daju jasne instrukcije. Istražitelji moraju da obezbede detaljne i propisne planove rada.  Taj izbor spoljnih konsultanata veštaka, naročito u neuobičajenijim ili visoko tehničkim oblastima, može da bude problem za datog istražitelja. Taj proces izbora ne bi trebalo da bude nasumičan, nego aktivan i strukturisan od početka. Jedinice za Računarski kriminal možda mogu da ponude više saveta o tim kriterijumima za izbor.  Treba da se uzmu u obzir sledeće smernice kada se obavlja izbor i sledeće oblasti se smatraju za temelj stručnosti nezavisnog konsultanta veštaka.  **Specijalistička stručnost**  Ovo je veština ili kompetentnost da se obavi neki konkretan posao, što obuhvata pitanja kao što su:   * relevantne kvalifikacije datog pojedinca. * Stručnost datog lica na ovom konkretnom zadatku. * Specifične stručnosti koje on ili ona ima. * Da li se data stručnost zasniva na tehničkim kvalifikacijama ili dužini iskustva, ili na obe stvari.   **Specijalističko iskustvo**   * Priroda iskustva u ovoj vrsti posla koje dati pojedinac ima.   + Broj predmeta u koje je on bio ili ona bila uključen(a).   + Vrsta predmeta kojima se dati pojedinac bavio.   + Dužina vremena u kome je dati pojedinac radio u ovoj oblasti.   + Dokaz da se potvrdi njihovo iskustvo.   **Poznavanje istražnog postupka**   * Razumevanje prirode istraga u smislu poverljivosti, relevantnosti i pravljenja razlike između:   + informacija   + obaveštajnih podataka   + dokaza   **Poznavanje konteksta**   * Razumevanje različitih pristupa, jezika, filozofija, prakse i uloga policije, zakona i tehničko znanje o informatici   Tehnologija je bitna za garantovanje održivosti elektronskih dokaza na Sudu. Fundamentalno za ovo jeste razumevanje verovatnoće u njenom najširem smislu i razlike između **naučnog dokaza i pravnog dokaza.**  **Poznavanje prava**  Razumevanje relevantnih aspekata prava, kao što su pravni koncepti i procedure u vezi sa:   * izjavama * kontinuitetom * sudskim postupcima * Bitno je jasno razumevanje uloga i odgovornosti datog veštaka   **Veštine komuniciranja**  Sposobnost da se iskaže i objasni običnim jezikom, i usmeno i u pisanoj formi:   * priroda specijalnosti * tehnike i oprema koja je korišćena * metode interpretacije/tumačenja * jake strane i slabosti dokaza * alternativna objašnjenja   **Opšte**   * Proveren, do adekvatnog bezbednosnog nivoa, da može da rukuje datim dokaznim materijalom * Upoznat sa svim relevantnim smernicama u pogledu materijala sa zlostavljanjem dece * Upoznat sa efektom takvog materijala na članove osoblja i odgovarajuća procena rizika * Obezbeđeno je da dati specijalista nema nikakav sukob interesa | |
|  | **Praktične vežbe** (ako su potrebne)  U ovom bloku obuke praktične vežbe su Grupni rad. U ovom bloku obuke postoje tri Grupna rada. | |
|  | **Provera znanja**  U okviru ovog bloka obuke nema provere znanja. | |
|  | **Slajd 62**  **Rezime / rekapitulacija**  Predavač obuke treba da rekapitulira / testira znanje o sledećim pitanjima, kako bi osigurao da su slušaoci shvatili ciljeve učenja iz ovog bloka obuke. Treba ostaviti vreme za pitanja u odgovarajućem momentu u toku ovog bloka obuke. | |

|  |  |  |
| --- | --- | --- |
| Lekcija 1.2.1. - Rekapitulacija dana | | **Trajanje: 30 minuta** |
| **Potrebni resursi:**   * Laptop ili personalni računar (PC) sa operativnim sistemom Windows 7 i Office 2010 * Projektor * Prezentacija u PowerPoint programu | | |
| **Svrha:**  Svrha ovog bloka je obnavljanje aktivnosti iz prethodnih dana, dobijanje povratnih informacija od predstavnika policije i provera ispunjenja ciljeva ovog bloka obuke. | | |
| **Ciljevi:**  Do kraja ove lekcije, slušaoci obuke će biti u stanju da:   * prepoznaju one oblasti iz aktivnosti prethodnih dana koje su razumeli, * prepoznaju one oblasti iz kojih će morati ponovo da prorade materijal, kako bi svoje znanje doveli na zahtevani nivo. | | |
| **Uvod**  Ovaj blok obuke je pripremljen da omogući slušaocima obuke da provere da li su razumeli nastavu prethodnih dana i da budu u stanju da ispune svaki od ciljeva za pojedine blokove obuke. On takođe treba da omogući predavaču obuke da proveri nivo znanja slušaoca obuke i da prepozna oblasti u kojima bi nastavni materijal mogao da bude poboljšan. | | |
|  | **Slajdovi 1 do 4**  **PowerPoint** (ili neka druga vrsta prezentacije)  Slajdovi u ovoj prezentaciji treba da pomognu predavaču obuke i predstavnicima policije oko aktivnosti prethodnih dana. Predavač treba da izvrši rekapitulaciju ovih aktivnosti korišćenjem odgovarajućeg dnevnog reda i ciljeva kao glavnog pokazatelja. | |
|  | **Praktične vežbe** (ukoliko su potrebne)  Za ovaj blok nastave nisu pripremljene praktične vežbe. | |
|  | **Provera znanja**  Predavač obuke treba da proveri znanje postavljanjem odgovarajućih pitanja iz svih područja bloka obuke. | |
|  | **Rezime / Rekapitulacija**  Ceo ovaj blok obuke je zamišljen kao rekapitulacija aktivnosti iz prethodnih dana i nikakva posebna rekapitulacija nije potrebna. | |

|  |  |  |
| --- | --- | --- |
| Lekcija 1.2.2. - Pretres i zaplena | | **Trajanje: 210 minuta** |
| **Potrebni resursi:**   * Projektor i ekran za prikazivanje slajdova * Hardver računara i primeri ostalih izvora dokaza * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa odgovarajućim papirom * Papir za beleške i olovke za slušaoce obuke * Heftalica, bušilica za papir i makaze * Lepljiva masa „Blu tack“ ili sličan proizvod, koji omogućava da se papir privremeno zalepi na zid. | | |
| **Svrha:**  Svrha ove lekcije je da učesnici razumeju i nauče pripremu i sprovođenje procedure policijske akcije radi pretresa tamo gde možda postoje digitalni dokazi. | | |
| **Ciljevi :**  Do kraja ove lekcije slušaoci obuke će biti u stanju da:   * objasne propisno planiranje i pripremu policijske akcije radi pretresa tamo gde je moguće pronaći digitalne dokaze; * nabroje alate i stvari koje im mogu biti potrebne za policijsku akciju tamo gde je moguće pronaći digitalne dokaze; * objasne kako bi oni obezbedili i dokumentovali mesto događaja krivičnog dela na kome postoje digitalni dokazi. | | |
| **Vreme** | **Sadržaj:** | |
|  | **Uvod**  Svrha ovog kursa i ciljevi će biti objašnjeni zajedno sa nastavnim metodama.  Predavač obuke može da se odluči za „probijanje leda“ ako bi ohrabrio predstavnike policije da se od samog početka lično i zajedno sa ostalima uključe u ovaj kurs. | |
|  | **PowerPoint** (ili neka druga vrsta prezentacije)  Za ovaj blok obuke pripremljena je PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da obezbedi da informacije u ovoj prezentaciji budu relevantne za mesto održavanja kursa.  **Slajd 2**  Ciljevi bloka obuke.  **Slajd 3**  Slajd sa zaglavljem „Ko ide i šta da ponese na mesto događaja krivičnog dela“.  **Slajd 4**  Ovde se nalaze neka opšta uputstva koja se tiču planiranja i pripreme pretresa i zaplene. Ovde možete organizovati kratku diskusiju o ulozi spoljnjeg eksperta.   1. ------ 2. Informacije koje se tiču elektronskih dokaza mogu da budu nejasne. 3. Budite pažljivi kod angažovanja spoljnih specijalista zašto što i oni mogu takođe da budu umešani ili da obaveste osumnjičenog.   **Slajd 5**  Ovde su navedene vrste zaplene. Naglasak treba da bude na činjenici da ovde nije reč o izboru jedne ili druge vrste, već o tome da se obe mogu kombinovati i da će konačna odluka biti doneta na mestu događaja krivičnog dela.   1. Konačna odluka o tome se donosi na mestu događaja (stvari su jasnije). 2. Međutim, uvek je bolje imati što više informacija.   **Slajd 6**  Primeri korisnih vrsta informacija koje treba da prikupimo pre pretresa.   1. **-----** 2. **-----** 3. **Komunikacije i informacije vezane za mrežu** (ISP, telefon, telefaks, modem, LAN mrežna oprema, itd.). 4. **Odgovorno lice** : npr. da li ima lokalnog administratora ili ga administrira neka eksterna kompanija).   **Slajd 7**  Ovde se nalaze uputstva za fazu pripreme.   1. Nalog za ulazak, pretres i uzimanje ličnih podataka, ukoliko je neophodno. 2. Prema mogućnostima. 3. Uključiti spoljašnje specijaliste, ukoliko je neophodno. 4. --- 5. Trebalo bi da su prošli odgovarajuću osnovnu obuku. 6. Pakovanje/kesa za operaciju prikupljanja digitalnih dokaza.   Imajte na umu da sve aktivnosti moraju da se izvode u skladu sa politikom Agencije i državnim i lokalnim zakonima.  **Slajd 8**  Ovde se nalaze zadaci koji se dodeljuju članovima ekipe. U zavisnosti od znanja slušaoca obuke, ovde se može uraditi test znanja u kome bi oni naveli šta su, po njihovom mišljenju, ključni zadaci članova ekipe.   1. Svako treba da dobije i rezervni zadatak, za slučaj da svoj deo posla završi ranije ili da treba da bude na nekom drugom mestu. 2. Komentar o tome da li su potrebni kriminalistički tehničar i zapisničar.     **Slajd 9**  Ovde se nalaze uputstva za fazu pripreme.   1. Ukoliko sistem administrira neka eksterna kompanija ili administrator, mogli biste da razmislite o njihovom uključivanju u svojstvu sudskog veštaka (ukoliko se takvo lice ne smatra osumnjičenim). 2. Dva svedoka za svaku akciju. Neke akcije ionako zahtevaju dva lica. 3. Npr. bez praha za uzimanje otisaka. 4. Pretres bi mogao da se dešava nakon završetka radnog vremena, pa bi im mogao trebati dežurni specijalista.   **Slajdovi 10 - 16**  Ovde se nalaze oprema i osnovni set alata. Dodatne komentare u vezi opreme i setova alata možete pronaći u napomenama uz prezentacije.  **Slajd 17**  Naslovni slajd obezbeđenja mesta događaja krivičnog dela.  **Slajdovi 18 - 22**  Na ovim slajdovima se nalaze uputstva i koraci za obezbeđenje mesta događaja krivičnog dela. Detaljnije napomene se nalaze u samim prezentacijama.  **Slajd 23**  Ovde se nalaze uputstva o pretresu mesta događaja krivičnog dela.  **Slajdovi 24 - 25**  Ovde se nalaze uputstva i napomene koje se tiču preliminarnih informativnih razgovora, poželjno na samom mestu događaja krivičnog dela. Pojedinačne napomene se nalaze u samim prezentacijama.    **Slajd 26**  Naslovni slajd dokumentovanja mesta događaja krivičnog dela.  **Slajdovi 27 – 36**  Ovde se nalaze uputstva o dokumentovanju mesta događaja krivičnog dela, izvorima dokaza i uključenom ljudstvu. Konkretnije napomene se nalaze u samim prezentacijama. Ovde su takođe date fotografije koje ilustruju navedeno.  **Slajd 37**  Ciljevi ovog bloka obuke. | |
|  | **Praktične vežbe** (ukoliko postoje)  Slušaoci obuke treba da sačine operativni plan koji se zasniva na onome što su naučili i na dostavljenom ili nekom drugom scenariju. Priložena je i kontrolna lista sa pitanjima koja bi trebalo da razmotre. | |
|  | **Provera znanja**  Provera znanja koja se tiče zadataka članova ekipe bi mogla da se obavi kako je navedeno na slajdu 8. | |
|  | **Slajd 38**  **Rezime / Rekapitulacija**  Predavač obuke treba da izvrši rekapitulaciju / proveri znanje na sledećim tačkama, kako bi bio siguran da su slušaoci obuke shvatili ciljeve učenja iz ovog bloka obuke. U odgovarajućim intervalima tokom ovog bloka obuke, trebalo bi predvideti i vreme za postavljanje pitanja. | |

|  |  |  |
| --- | --- | --- |
| Lekcija 1.2.3. – Pretres i zaplena – 1. deo - Scenariji mrtve kutije | | **Trajanje: 90 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional * Projektor i ekran za prikazivanje slajdova * Pristup Internetu (ukoliko postoji) * Primerci računarskog hardvera (ukoliko postoje) * Bela tabla za pisanje * Flomasteri za belu tablu (najmanje po 2 plava, crna, crvena i zelena) * 2 flip-čarta sa odgovarajućim papirom * Papir za beleške i olovke za slušaoce obuke * Heftalica, bušilica za papir i makaze * Lepljiva masa „Blu tack“ ili sličan proizvod kojim se papir privremeno zalepi na zid. | | |
| **Svrha:** Ova lekcija je pripremljena na osnovu poglavlja 3.4 i 3.5 Vodiča za elektronske dokaze Saveta Evrope. Svrha ove lekcije jeste da pruži učesnicima obuke osnove pojmove o merama za pakovanje, transport i skladištenje elektronskih dokaza. Učesnici bi takođe trebalo da shvate izazove u situacijama kada se suočavaju sa aktivnim računarskim sistemom. | | |
| **Ciljevi :**  Do kraja ove lekcije, slušaoci obuke će biti u stanju da:   * identifikuju izvore elektronskih dokaza koji se zasnivaju na prikazanim scenarijima; * opišu standardne radne procedure za pakovanje, transport i skladištenje elektronskih dokaza; * prave razliku između različitih standardnih radnih procedura, u zavisnosti od vrste uređaja; * raspravljaju o tehnikama za proveru statusa napajanja računarskog sistema; * primene opšta uputstva za zaplenu elektronskih uređaja. | | |
| **Vreme** | **Sadržaj:** | |
|  | **Uvod**  Tokom ovog bloka obuke, predstavnici policije će se upoznati sa predavačima obuke i ostalim predstavnicima. Svrha ovog kursa i ciljevi će biti objašnjeni zajedno sa nastavnim metodama.  Predavač obuke može da se odluči za „probijanje leda“ kako bi ohrabrio predstavnike policije da se od samog početka lično i zajedno sa ostalima uključe u ovaj kurs. | |
|  | **PowerPoint** (ili neka druga vrsta prezentacije)  Za ovaj blok obuke pripremljena je PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da obezbedi da informacije u ovoj prezentaciji budu relevantne za mesto održavanja kursa.  **Slajd 1**  U bloku o pretresu i zapleni, predstavnici policije će naučiti kako se postupa sa mrtvom kutijom i tekućim podacima u situacijama koje uključuju elektronske dokaze. Ovaj blok je podeljen na dva dela. Prvi deo čini scenario mrtve kutije. Drugi deo je scenario sa aktivnim podacima.  **Slajd 2**  Niže su navedeni ciljevi ovog bloka obuke:   * omogućiti predstavnicima policije da identifikuju izvore elektronskih dokaza na osnovu prikazanih scenarija; * pokazati predstavnicima policije kako da opišu standardne radne procedure za pakovanje, transport i skladištenje elektronskih dokaza; * naučiti predstavnike policije kako da prave razliku između različitih SRP u zavisnosti od vrste uređaja; * razgovarati sa predstavnicima policije o tehnikama za proveru statusa napajanja računarskog sistema; * omogućiti predstavnicima policije da primene opšta uputstva za zaplenu elektronskih uređaja.   **Slajd 4**  Predstavnici policije su naučili iz prethodnih blokova obuke koji izvori elektronskih dokaza postoje. U ovom bloku moraju da nauče da se sa elektronskim dokazima mora pažljivo postupati i na način kojim će se sačuvati njihova dokazna vrednost. Određene vrste e-dokaza zahtevaju poseban način prikupljanja, pakovanja i transporta. Uprkos tome što su elektronski dokazi glavni fokus ovog kursa, predstavnici policije kao članovi ekipe za uviđaje ne treba da zaborave na klasične tragove kao što su otisci prstiju, DNK, pisane beleške, štampani materijal, itd.  **Slajd 5**  Kao što su predstavnici policije već naučili, sve na licu mesta krivičnog dela na kome se vrši pretres mora da bude dokumentovano, pre nego što se bilo šta promeni. Kada se radi o elektronskim dokazima, oni prvo treba sve da dokumentuju u prvobitnom stanju. Nakon toga, treba da označe sve uređaje i kablovske priključke kako bi napravili još jednu fotografiju koja dokumentuje sve veze. Dok to rade, učesnici obuke ne smeju stavljati lepljive nalepnice na površinu memorijskog medijuma. Za pakovanje i označavanje memorijskih medijuma treba koristiti kutije, kese i koverte.  **Slajd 6**  Fotografija na ovom slajdu prikazuje jedan primer kako se mogu dokumentovati kablovske veze.  **Slajd 7**  Elektronski dokazi mogu biti osetljivi na temperaturu, vlažnost, fizički udar, statički elektricitet, izvore namagnetisanja, pa čak i na neke radnje (npr. uključivanje/isključivanje). Kandidati moraju to da znaju kako bi mogli da sa elektronskim dokazima postupaju brižljivo i da koriste odgovarajuće kese i kutije za zaplenu uređaja.  **Slajd 8**  Prilikom transportovanja elektronskih dokaza ovo takođe znači da elektronske dokaze treba držati daleko od izvora namagnetisanja (npr. radio prijemnika, magneta zvučnika, zagrejanih sedišta), kao i da se oprema mora zaštiti od udara i treskanja (tj. mehaničkog oštećenja), toplote i vlage.  **Slajd 9**  Nakon transportovanja elektronskih dokaza do objekata u kojima će se uskladištiti, učesnici obuke moraju obezbediti da se dokazi popišu u skladu sa odgovarajućim praktičnim politikama. Oni treba da skladište dokaze na bezbednom mestu, daleko od ekstremnih temperatura i vlage i da ih zaštite od izvora namagnetisanja, rose, prašine i drugih štetnih čestica ili zagađivača.  **Slajd 10**  Isto kao što je važno pravilno pakovanje u kese, obeležavanje i transportovanja kako bi se izbeglo oštećenje ili gubitak podataka na digitalnim uređajima, od izuzetne važnosti je i izabrati odgovarajuće obezbeđene objekte za skladištenje sa odgovarajućom kontrolom pristupa, protivpožarnom zaštitom (tj. alarmom, protivpožarnim aparatima, zabranom pušenja u prostoriji za skladištenje ili u njenoj blizini), kontrolom temperature i vlažnosti i zaštitom od izvora namagnetisanja (npr. daleko od usmerenih radio uređaja ).  **Slajd 11**  Nakon što su upoznati sa opštim principima postupanja sa elektronskim dokazima, predstavnici policije bi sada trebalo da budu obučeni kroz konkretnija uputstva za zaplenu, u zavisnosti od izvora dokaza na koje mogu da naiđu tokom pretresa.  **Slajd 12**  Prvi izvor dokaza od koga treba početi je standardni računarski sistem koji se sastoji od glavne jedinice, monitora, tastature, miša, kablova, uređaja za napajanje strujom (npr. blokova za napajanje i rezervnih baterija), eventualno dodatnih komponenti i mrežnih uređaja.  **Slajd 13**  Prilikom zaplene računarskog sistema, predstavnike policije treba uputiti da:   * osmotre dati računarski sistem i utvrde da li je uključen ili isključen; * dokumentuju računarski sistem, sve veze i mesto događaja u kontinuitetu i zabeleže sve radnje koje se preduzimaju i sve promene koje primete na monitoru, računaru, štampaču ili drugim uređajima, kao rezultat njihovih radnji na monitoru; * ne postupaju po neproverenim savetima potencijalno osumnjičenog; * kontaktiraju specijalistu za kompjutersku forenziku u svojoj agenciji ili spoljašnjeg eksperta koga njihova agencija odredi, ukoliko se otkrije kompjuterska mreža.   **Slajd 14**  Nakon davanja osnovnih objašnjenja sa prethodnih slajdova, predstavnici policije dobijaju praktični zadatak. Zadatak se sastoji u traženju pismenih predloga od učesnika obuke. Ukoliko to već nije ranije učinjeno, učesnici obuke se dele na grupe od po troje do petoro ljudi. Svaka grupa treba da dobije po jedan flip-čart sa markerima. Pitanja na koja se traže odgovori su napisana na slajdu:   * Kako utvrditi da li je računar uključen/isključen? * Šta se radi kada je računar ISKLJUČEN? * Šta treba da uradite kada je računar UKLJUČEN?   + kao član ekipe za uviđaj,   + kao forenzički stručnjak.   Svaka grupa ispisuje svoje odgovore na flip-čartu. U zavisnosti od vremena koje predavač obuke želi da odredi za ovaj zadatak, on može da odluči da li svaka grupa mora da odgovori na sva pitanja, ili svaka grupa odgovara na samo jedno od postavljenih pitanja. Za prvi pristup trebalo bi odvojiti 20 minuta za završetak zadatka. Drugi pristup zahteva 10 minuta vremena za završetak zadatka. Ukoliko kod ovog drugog pristupa postoji grupa koja ima značajno više iskustva u postupanju sa elektronskim dokazima od ostalih grupa, tada bi takvoj grupi trebalo uputiti izazov i od njih zatražiti da daju odgovore na sva tri pitanja, umesto na samo jedno.  **Slajd 15**  Moguća rešenja kao odgovor na ova pitanja su data na narednim slajdovima.  Kod utvrđivanja statusa napajanja računarskog sistema, odgovori učesnika obuke treba da obuhvate:   * proveru indikatorskih lampica, * proveru pojave šuma, * proveru temperature, * razmatranje režima pripravnosti, posebno za prenosive računare.   **Slajd 16**  Odgovori na pitanja o tome šta se radi kada je personalni računar uključen ili isključen se mogu dati praćenjem dijagrama toka koji se nalazi na ovom slajdu. Ovaj dijagram toka se takođe nalazi u kompletu materijala za predavače obuke i u prilogu Vodiča za elektronske dokaze. Predavač obuke bi ovde trebalo da podeli štampanu verziju ovog dijagrama toka.  **Slajdovi 17 do 22**  Na slajdovima 17 do 22 opisane su različite situacije u zavisnosti od toga šta član ekipe za uviđaj može eventualno da uoči. Situacije 1 do 3 odnose se na osmatranje monitora dok se situacije A do C odnose na osmatranje statusa napajanja računarskog sistema. Detaljne pojedinosti ovih situacija su:  *Situacija 1*:  Monitor je uključen i proizvod rada i/ili radna površina se vide.   * Dokumentujte detalje na monitoru u vreme intervencije. * Pređite na “Situaciju B” na narednim slajdovima.   *Situacija 2*:  Monitor je uključen i ekran je prazan (režim spavanja) ili se vidi program za zaštitu ekrana (npr. neka slika).   * Malo pomerite miš (bez pritiskanja dugmadi). Ekran bi trebalo da se promeni i da prikaže proizvod rada ili da zahteva lozinku. * Ukoliko pomeranje miša ne izaziva promenu na ekranu, nemojte nikako da pritiskate tastere ili miš. * Dokumentujte detalje monitora u vreme intervencije. * Pređite na “Situaciju B” na sledećim slajdovima.   *Situacija 3*:  Monitor je isključen.   * Zabeležite status "isključen". * Uključite monitor, zatim utvrdite da li je status monitora kao što je bilo opisano za Situaciju 1 ili 2 napred i sledite te korake.   *Situacija A – Računar je isključen*:   * Utvrdili ste da je sistem isključen; **nemojte** ga uključivati! * Skinite napojni kabl sa ciljane opreme (**nemojte** ga isključivati iz utičnice na zidu) i zabeležite vreme kada ste to uradili. * Ukoliko se radi o prenosnom uređaju, skinite i baterijski blok.   *Situacija B – Računar je UKLJUČEN*:   * Utvrdili ste da je sistem uključen; **nemojte** ga isključivati! * Pokušajte da kontaktirate specijalistu.   + Ukoliko je specijalista na raspolaganju, postupite po njegovim savetima.   + Ukoliko specijalista nije na raspolaganju, nastavite prema sledećem uputstvu. * **Nemojte** da dirate tastaturu ili druge ulazne uređaje. * Pređite na korake opisane u delu “Tekući podaci” iz ove prezentacije.   *Situacija C – Ne možete da utvrdite status napajanja*:   * Ne možete da utvrdite da li je sistem uključen ili isključen. * Pretpostavite da je isključen. **Nemojte** pritisnuti prekidač. * Skinite napojni kabl sa ciljane opreme (**nemojte** ga isključivati iz utičnice na zidu) i zabeležite vreme kada ste to uradili. * Ukoliko je u pitanju prenosni uređaj, skinite i baterijski blok.   **Slajd 23**  Kada kandidati naiđu na mrežne uređaje tokom pretresa, trebalo bi da razmotre pozivanje specijaliste za kompjutersku forenziku u svojim agencijama ili spoljnjeg specijalistu koga im njihove agencije preporuče, radi pomoći. Iz odeljka o izvorima dokaza trebalo bi da se sećaju koji uređaji mogu da daju naznake da se radi o računarskoj mreži. Važno je da oni obeleže sve kablove i uređaje i dokumentuju kako su uređaji povezani među sobom. | |
|  | **Slajd 24**  Ovaj slajd pokazuje jedan primer uspostavljene mreže na koji bi učesnici obuke mogli da naiđu. Predavač treba da naglasi da je potrebno da svaki kabl i svaka veza budu dokumentovani.  **Slajd 25**  Sa mobilnim telefonima i tabletima treba postupati na potpuno sličan način, zato što oni poseduju uporedive karakteristike, operativne sisteme i mogućnosti, kada govorimo o povezivanju na mreže (npr. 3G, LTE, WLAN). Najbolje je u praksi naučiti člana interventnog tima:  Ukoliko je mobilni telefon / tablet uključen:   * nemojte isključivati uređaj, * dokumentujte ekran, * ukoliko je primenljivo, prebacite uređaj na režim rada za let avionom, * razmotrite mogućnost upotrebe faradej kese.   Ukoliko je mobilni telefon / tablet isključen:   * + nemojte uključivati uređaj.   Kandidate treba naučiti da ne zaborave da potraže dodatne informacije u vezi datog uređaja (uputstvo, napajanje, itd.) i SIM karticu (dopis telekoma, PIN, PUK, itd.).  **Slajd 26**  Ovaj slajd pokazuje kandidatima kako se postupa sa inteligentnim karticama / karticama sa magnetnom trakom. Trebalo bi da nauče da oni   * ne treba da savijaju karticu; * ne treba da je izlažu ekstremnim temperaturama; * ne treba da dodiruju električnu kontaktnu pločicu; * trebalo bi da je zaštite od ogrebotina, tečnosti, magnetnih uticaja, itd.; * trebalo bi da pokušaju da se domognu PIN-a. Nemojte pokušavati da pristupate podacima/funkcijama na kartici. * Trebalo bi da fotografišu/zabeleže/kopiraju informacije sa impresuma na samoj kartici. * Ukoliko je moguće, trebalo bi takođe da zaplene i čitače inteligentnih kartica.     **Slajd 27**  Uputstva za zaplenu bilo kojih drugih elektronskih uređaja su veoma slična. Najvažnije tačke koje treba pomenuti su:   * Ukoliko je uređaj uključen, nemojte ga isključivati.   + Fotografišite ekran (ukoliko postoji) i zabeležite prikazane podatke.   + Uklonite sve naponske kablove.   + Nemojte pokušavati da pristupite internoj memoriji ili bilo kom memorijskom medijumu. * Ukoliko je uređaj isključen, nemojte ga uključivati. * Prikupite/zabeležite važne informacije.   + Prikupite priručnike i ostala uputstva, ukoliko postoje. * Zabeležite važne podatke (npr. broj telefona).   **Slajd 28**  Na kraju ovog bloka obuke, predavač treba da sumira i proveri da li je sve gradivo obuhvaćeno. Potrebno je ostaviti dovoljno vremena da učesnici obuke mogu da postave neka pitanja. | |
|  | **Praktične vežbe** (ukoliko ih ima)  Jedina praktična vežba u ovom bloku obuke jeste grupni zadatak za slušaoce obuke (slajd 14). | |
|  | **Provera znanja**  U ovom bloku obuke nema provere znanja, iako se grupni zadatak (slajd 14) može iskoristiti za to. | |
|  | **Slajd 28**    **Rezime / Rekapitulacija**  Predavač obuke treba da izvrši rekapitulaciju / proveri znanje o sledećim pitanjima, kako bi bio siguran da su slušaoci obuke razumeli nastavne ciljeve ovog bloka obuke. Trebalo bi predvideti vreme za pitanja u određenim intervalima tokom ovog bloka obuke. | |

|  |  |  |
| --- | --- | --- |
| Lekcija 1.2.3. – Pretres i zaplena – 2. deo - Scenariji sa tekućim podacima | | **Trajanje: 90 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional. * Projektor i ekran za prikazivanje slajdova. * Pristup Internetu (ukoliko postoji). * Primerci računarskog hardvera (ukoliko postoje). * Bela tabla za pisanje. * Flomasteri za belu tablu (najmanje po 2 plava, crna, crvena i zelena). * 2 flip-čarta sa odgovarajućim papirom. * Papir za beleške i olovke za slušaoce obuke. * Heftalica, bušilica za papir i makaze * Lepljiva masa „Blu tack“ ili sličan proizvod kojim se papir privremeno zalepi na zid. | | |
| **Svrha:** Ovaj kurs je pripremljen na osnovu poglavlja 3.4. i 3.5. Vodiča za elektronske dokaze Saveta Evrope. Svrha ove lekcije jeste da pruži učesnicima obuke osnove pojmove o merama za pakovanje, transport i skladištenje elektronskih dokaza. Učesnici bi takođe trebalo da shvate izazove u situacijama kada se suočavaju sa aktivnim računarskim sistemom. | | |
| **Ciljevi :**  Do kraja ove lekcije, slušaoci obuke će biti u stanju da:   * prave razliku između scenarija mrtvih kutija i scenarija tekućih podataka; * daju definiciju izraza „nepostojani podaci“, „privremeni podaci“ i „forenzika tekućih podataka“; * objasne vrednost nepostojanih podataka za istrage; * nabroje najmanje četiri vrste podataka koji bi bili izgubljeni, da nije forenzike tekućih podataka; * sprovedu istražiteljske mere kada se suoče sa aktivnim računarskim sistemom; * opišu izazove šifrovanja i mogućnosti forenzike tekućih podataka u scenarijima koji uključuju šifrovanje; * raspravljaju o izazovima i različitim pravnim okvirima u scenarijima kada se podaci daljinski skladište, npr. o servisima u oblaku; * daju definiciju izraza „računarstvo u oblaku“; * uporede najmanje tri servisa u oblak okruženju. | | |
| **Vreme** | **Sadržaj:** | |
|  | **Uvod**  Drugi deo bloka obuke o pretresu i zapleni se uglavnom bavi sagledavanjem posebnih izazova kao i mogućnostima koje policiji nude tehnike forenzike tekućih podataka. Iako forenzika tekućih podataka može da ponudi vredne informacije koje bi inače bili izgubljene ukoliko bi se računar jednostavno isključio, ona menja dokaze i konačno uništava neke tragove. Od izuzetne je važnosti da ljudi koji sprovode forenziku tekućih podataka budu veoma dobro obučeni iz ovog predmeta.  U ovom bloku obuke, važno je naglasiti tu činjenicu i razjasniti da članovi ekipe za uviđaj nisu ljudi koji treba da rade na sistemima koji su u radu. Od suštinske je važnosti da im predočite činjenicu da će nekvalifikovano postupanje promeniti ili kompletno uništiti dokaze i učiniti da oni postanu neprihvatljivi na sudu. | |
|  | **PowerPoint** (ili druga vrsta prezentacije)  Za ovaj blok obuke pripremljena je PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da obezbedi da informacije u ovoj prezentaciji budu relevantne za mesto održavanja kursa.  **Slajd 2**  Niže su navedeni ciljevi ovog bloka obuke. Do kraja ove lekcije, predstavnici policije treba da:   * prave razliku između scenarija mrtve kutije i scenarija tekućih podataka; * daju definiciju „nepostojanih podataka“, „privremenih podataka“ i „forenzike tekućih podataka“; * objasne vrednost nepostojanih podataka za istrage; * nabroje najmanje četiri vrste podataka koji bi bili izgubljeni, da nije forenzike tekućih podataka; * sprovedu istražiteljske mere kada se suoče sa aktivnim računarskim sistemom; * opišu izazove šifrovanja i mogućnosti forenzike tekućih podataka u scenarijima koji uključuju šifrovanje; * raspravljaju o izazovima i različitim pravnim okvirima u scenarijima kada se podaci daljinski skladište, npr. o servisima u oblaku; * daju definiciju izraza „računarstvo u oblaku“; * uporede najmanje tri servisa u oblak okruženju.   **Slajd 4**  Ranije su policajci učeni da odmah izvuku osigurač kadgod naiđu na računarski sistem u radu. Ovakav pristup se danas smatra zastarelim. Akvizicija šifrovanja, mrežnih uređaja, aktivnih sistema, skladištenja u oblaku i ostalih podataka koji su nepostojani mora se izvršiti dok su oni na raspolaganju.  **Slajd 5**  Pre nego što se predstavnici policije upoznaju sa nekim izazovima u forenzici tekućih podataka, oni moraju da znaju značenje nekih osnovnih izraza. Pre svega, potrebno je da nauče definiciju forenzike tekućih podataka kako je navedena u Vodiču za elektronske dokaze:  Forenzika tekućih podataka se bavi situacijama u kojima je neophodno da se uhvate podaci sa uređaja pre nego što se oni isključe ili odspoje iz mreža ili izvora napajanja.  Ona zahteva viši nivo specijalnosti od procedure u pretresu i zapleni mrtvih kutija, pošto je mogućnost prepravljanja ili čak pisanja preko dokaza vrlo velika.  **Slajd 6**  Sledeći izraz sa kojim se predstavnici policije moraju upoznati jeste izraz “nepostojani podaci”. Definicija koja se pominje u Vodiču za elektronske dokaze glasi:  Nepostojani podaci su podaci koji se digitalno memorišu na način da postoji vrlo velika verovatnoća da se njihovi sadržaji izbrišu, da se piše preko njih ili da se preprave u kratkom vremenu, ljudskom ili automatizovanom interakcijom.  **Slajd 7**  Predavač obuke može da pita predstavnike policije da li mogu da navedu neke primere za nepostojane podatke. On može da zabeleži odgovore auditorijuma na flip-čartu. Nakon toga, on može zajedno sa kandidatima da proveri odgovore koje su dali i one koje su propustili (sledeći slajd).  **Slajd 8**  Ovaj slajd daje neke primere za nepostojane podatke:   * Keš memorija (npr. ARP i DNS keš memorije). * Dokumenti koji nisu memorisani. * Izvršavani procesi. * Lozinke i ključevi za šifre. * Otvorene veze na mreži. * Informacije o sistemu. * Prijavljeni korisnici. * Privremeno priključeno daljinsko memorisanje. * Binarni programi Zlovera koji postoje samo u RAM memoriji.   **Slajdovi 9**  Predstavnici policije moraju da razumeju da se nepostojani podaci mogu podeliti na dve vrste:  **Nepostojani podaci na fizičkom računaru,** kao što su veze otvorene mreže, izvršavani procesi i servisi, keš memorije ARP i DNS.   * **Privremeni podaci** koji nisu nepostojani po svojoj prirodi, ali im se može pristupiti samo na licu mesta. Šifrovani volumeni kao i udaljeni resursi su primeri za ovu vrstu podataka. Karakteristika ovih podataka je da bi sadržaji tih podataka mogli da postanu nedostupni, prepravljeni ili izbrisani posle pretresa, ukoliko istražitelj nije u stanju da izvrši njihovu akviziciju.   **Slajd 10**  Važno je da predavač obuke u ovom trenutku jasno naglasi da forenzika tekućih podataka nije tipičan zadatak člana ekipe za uviđaj. Ukoliko predstavnici policije nisu specijalisti za forenziku tekućih podataka sa specijalnom obukom na tom zadatku, za koju je obično potrebna cela jedna nedelja, tada oni ne treba da vrše forenziku tekućih podataka. Suviše je velika opasnost da bi oni mogli da izmene ili unište dokaze i da ih tako učine neprihvatljivim za sud. Zahtevi za forenziku tekućih podataka su sledeći:   * specijalista koji je završio konkretnu obuku za forenziku tekućih podataka; * radno iskustvo u praksi; * komplet verifikovanih forenzičkih alata za forenziku tekućih podataka.   Ukoliko specijalista nije na raspolaganju, izvlačenje utikača može da ima više smisla nego petljanje po dokazima, koje bi dovelo do eventualnog remećenja dokaza i dovođenja u stanje da ne mogu da se koriste na sudu.  **Slajd 11**  Postoje dva scenarija za forenziku tekućih podataka. Istražitelj ili ima fizički pristup mašini koja je aktivno u radu ili se podacima može pristupiti samo kroz mrežu. Naredni slajdovi obuhvataju prvi scenario.  **Slajd 12**  Kao članovi ekipe za uviđaj, predstavnici policije mogu da zaštite nepostojane podatke izvršavanjem sledećih koraka:   * identifikovanjem, obezbeđenjem, dokumentovanjem i fotografisanjem svakog uređaja koji sadrži nepostojane podatke; * motrenjem na potencijalne osumnjičene i ostala lica kako biste ih sprečili da prepravljaju ili unište dokaze; * očuvanjem stanja izvršenja tako što ćete onemogućiti uključenje programa za zaštitu ekrana, režime pripravnosti ili spavanja; * osmatranjem IT komponenti kako biste sprečili prepravljanje ili uništavanje dokaza.   **Slajd 13**  Predstavnike policije treba podučiti da čak i kada su deo ekipe za uviđaj, postoje određeni zadaci koje oni mogu da urade, ukoliko eksperti nisu na raspolaganju.   * Proverite na ekranu displeja da nema znakova uništavanja digitalnih dokaza. Na primer: „briši“, "formatiraj," "ukloni," "kopiraj," "prebaci," "iseci," ili "obriši“. * Dokumentujte koji prozori su otvoreni. * Potražite naznake da se koristi šifrovanje (videti naredne slajdove). * Potražite naznake korišćenja servisa iz oblaka (videti naredne slajdove). * Potražite znake aktivne ili tekuće komunikacije sa ostalim računarima ili korisnicima, kao što su prozori za instant poruke ili sobe za ćaskanje. * Potražite znake da su aktivne kamere ili Web kamere.   **Slajd 14**  Ovde bi predavač obuke trebalo da podeli dijagram toka forenzike tekućih podataka, koji se takođe nalazi u Vodiču za elektronske dokaze. Predavač obuke treba da zajedno sa slušaocima prođe kroz opcije date na dijagramu.  **Slajd 15**  Sledeći slajdovi daju neke primere situacija na koje član ekipe za uviđaj može da naiđe na ekranu mašine koja je aktivno u radu. Za svaki od ovih slajdova predavač obuke može da pita slušaoce šta mogu da identifikuju na datoj slici. | |
|  | **Slajd 16**  Prva stvar koju bi kandidati trebalo da prepoznaju na ovoj slici jeste da se na njoj nalaze dva laptop računara, koja su očigledno uključena.  **Slajd 17**  Na ekranu mogu biti prikazane informacije kao na ovom slajdu. Kandidati treba da uoče dva vidljiva prozora. Na jednom je prikazan “Windows Explorer”, dok je na drugom prikazan softver “ICQ” za slanje i prijem instant poruka. Oni takođe mogu da uoče i treći aktivni program, “Mozilla Firefox”, čiji je prozor smanjen na najmanju veličinu. Predavač obuke treba da im objasni da je kod sistema na platformi Microsoft Windows uobičajeno da se paleta poslova nalazi na samom dnu i da ova paleta poslova sadrži različite elemente kao što su dugme za početni meni i neke ikonice za programe koje su ili prilepljene za paletu poslova, trenutno se izvršavaju ili i jedno i drugo. Sasvim na desnoj strani, predstavnici policije bi trebalo da vide vreme sistema koje ne mora obavezno da bude i realno, lokalno vreme. Predavač obuke treba kandidatima da objasni činjenicu da oni normalno mogu da vide određeni broj ikonica koje prikazuju procese koji se izvršavaju u pozadini, a nalaze se tik uz vreme.  **Slajd 18**  Ovo je laptop koji izvršava “Ubuntu” Linux sa grafičkim korisničkim interfejsom “Gnome”. Crveni pravougaonik pokazuje paletu poslova sa menijem programa (levo), prečice (u sredini) i ikonice i generator takta (desno). Pažljivi istražitelj je možda uočio jednu malu stavku TrueCrypt na sredini prečica.  Plavi pravougaonik prikazuje naslovnu liniju trenutno otvorenog prozora. U ovom slučaju, njegov sadržaj je naslov trenutno otvorene Web stranice i “Mozilla Firefox”-a. Otvoren je jedan pretraživač Interneta.  Zeleni pravougaonik prikazuje URL (Uniformni lokator resursa) na levoj strani i okvir za pretraživanje, za Google pretraživanje, sa desne strane. Taj okvir za pretraživanje bi mogao da bude zanimljiv. Uobičajeno je da se ovi podaci takođe memorišu na disku i možda ne izgleda da spadaju u aktivnu forenziku. Ali, moderni pretraživači mogu da se konfigurišu tako da brišu ili čak da ne memorišu istoriju pretraživanja i ostale artifakte pretraživača.  Ljubičasti pravougaonik prikazuje sadržaj prozora pretraživača. Otvorena je jedna Web lokacija.  **Slajd 19**  Ova slika prikazuje jedan laptop, koji liči na MacBook. Na MacBook-u bi predstavnik policije očekivao da se izvršava operativni sistem MAC OS X. U ovom slučaju, čini se da je u pitanju Windows XP. Treba skrenuti naročitu pažnju na pokazivač napredovanja na sredini ekrana. Pokazivač napredovanja ukazuje da bi tu mogao da se izvršava neki proces. U ovom slučaju, to je normalan proces ažuriranja Windows-a koji bi ponovo pokrenuo računar ukoliko ovaj istražitelj ne bi pravilno reagovao. Taj dokazni dokument koji još nije memorisan na disk (videti pozadinu) bi mogao da bude zauvek izgubljen.  **Slajd 20**  Kada vide Windows koji se izvršava na nekom MacBook-u, neki od iskusnijih predstavnika policije bi već mogli da primete da ovaj operativni sistem možda radi unutar nekog virtuelnog okruženja. Predavač obuke može da pokaže da je ovo zaista i slučaj u ovom scenariju. Ovo se može videti na ovom slajdu koji prikazuje minimizirani prozor operativnog sistema Windows i otkriva Mac OS X dock ispod njega. Ukoliko je grupa dovoljno napredna, predavač obuke može napomenuti da u Mac OS X dock predstavnici policije mogu da identifikuju programe koji se trenutno izvršavaju tako što se usredsrede na one ikonice koje ispod sebe imaju malu belu osvetljenu tačku.  **Slajdovi 21 i 22**  Na ovim slajdovima prikazane su neke mogućnosti i razmišljanja kojima može da se bavi iskusniji analitičar za forenziku tekućih podataka.  Kada sastavlja komplet alata za forenziku tekućih podataka, iskusni analitičar treba da razmotri sledeće:   * izbor samo onih alata koji imaju najmanji uticaj na dati sistem; * alat treba da ima sopstvene izvršne datoteke i biblioteke; * koristiti samo alate i skriptove čiju funkcionalnost možete da objasnite na sudu; * alat/skript treba da bude automatizovan; * razmotriti funkcionalnost trijaže za hitne slučajeve ili bezbednosne incidente; * alat treba da prikuplja samo nepostojane podatke.   Oni bi čak mogli da koriste jedan od unapred konfigurisanih DVD-jeva za aktivnu forenziku, kao što su “DEFT” ili “Caine” (slajd 22), koji ne samo što nude distribuciju za pokretanje sistema Linux, već uključuju i komplete alata za odgovor na incidente i forenziku tekućih podataka.  **Slajd 23**  Kadgod aktivni član ekipe za uviđaj ili analitičar forenzike tekućih podataka ima potrebu da izvlači podatke sa aktivnog računarskog sistema, on mora da bude pripremljen za takav zadatak. Priprema obuhvata, između ostalog, i to da se na pretres ponesu i odgovarajući memorijski medijumi. Neki od primera takvih memorijskih uređaja su:   * **USB štapići:** vrlo brzi i pouzdani, potrebni su oni velikih kapaciteta pošto količina RAM memorije brzo raste. * **Spoljašnji hard diskovi:** kadgod je potrebna akvizicija velike količine datoteka. Tražite modele sa nizom mogućih konektora (USB/eSATA/FW). * **Live DVD-jevi:** idealni za alate za forenziku tekućih podataka. Zaštita od upisivanja DVD-R-eva štiti pouzdane binarne programe od prepravljanja. * **Spoljašnje disk jedinice sa virtuelnim DVD uređajima:** kombinuju prednosti oba: brzo im se pristupa, pouzdana memorija spoljnje disk jedinice i sprečavanje upisivanja na DVD-Rom.   **Slajd 24**  Šifrovanje je jedna od tema zbog koje je forenzika tekućih podataka toliko važna. Kada imate aktivan računarski sistem spremišta ili čak kompletne diskove koji su šifrovani, ali koji trenutno nisu zaključani, svaki pojedinačni podatak bi se pretvorio u šifru i zato bi bilo jako teško, ako ne i nemoguće, analizirati ga istog trenutka kada član ekipe za uviđaj izvuče utikač za napajanje iz takve mašine. Zato je izuzetno važno u slučajevima šifrovanja pozvati eksperte za tehnike forenzike tekućih podataka. Primeri popularnih softvera za šifrovanje su:   * Microsoft Bitlocker * Truecrypt * Steganos Safe * PGP * FileVault   Predavač obuke treba da ukaže na ikonice koje se nalaze na desnoj strani. Ukoliko uočite takve ikonice, to bi mogla da bude naznaka za predstavnike policije da je korišćeno šifrovanje i da treba da konsultuju specijalistu.  **Slajd 25**  Osim scenarija u kome član ekipe za uviđaj ima fizički pristup mašini u radu, postoje i situacije u kojima se nepostojani podaci nalaze na udaljenim lokacijama koje pružaju uslugu sedišta.  **Slajd 26**  Predstavnici policije treba da imaju u vidu:   * da se podaci ne memorišu uvek na licu mesta; * naročito se u kompanijama nailazi na podatke koji su daljinski memorisani u drugim kancelarijama, ko-locirani u kompanijama koje pružaju usluge sedišta, itd.; * važno je izvršiti akviziciju daljinski memorisanih podataka; * akvizicija podataka zavisi od vašeg zakonodavstva.   Predavač obuke može da pita predstavnike policije da li znaju neke primere za podatke koji se daljinski memorišu. Odgovori na ovo pitanje se nalaze na narednom slajdu.  **Slajd 27**  Neki primeri daljinskog memorisanja podataka su:   * deljeni direktorijumi na drugim mrežnim računarima; * mrežne jedinice preslikane sa servera; * E-pošta memorisana na IMAP ili serveru za razmenu; * servisi u oblaku i onlajn memorisanje.   **Slajd 28**  Dok je o temama kao što su deljive datoteke, mrežne jedinice preslikane sa servera i e-pošta bilo mnogo reči u prošlosti, oblak okruženje je relativno novi fenomen. Zbog toga, o njemu ne samo da je bilo reči i u Vodiču za elektronske dokaze, već će biti i na ovoj obuci.  **Slajd 29**  Da bi predstavnici policije imali predstavu o tome šta je oblak, oni prvo moraju da razumeju definiciju izraza računarstvo u oblaku, koja je niže navedena:  Računarstvo u oblaku je model koji omogućava svuda prisutan, praktičan, mrežni pristup, na zahtev, do nekog deljenog skupa računarskih resursa koje je moguće konfigurisati (npr. mreže, serveri, memorije, aplikacije i servisi) koji mogu brzo da se obezbede i izdaju, uz minimalan napor oko upravljanja ili interakciju provajdera servisa.[…]  **Slajd 30**  Neki primeri provajdera za memorisanja u oblaku su: Dropbox, box.net, iCloud, Amazon Cloud, SkyDrive i Google Drive/Docs.  Dakle, konačno se postavlja sledeće pitanje: kako predstavnici policije mogu da rukuju memorisanjem na daljinu? Jedino što oni mogu da urade, bez dodatnog obrazovanja iz forenzike tekućih podataka, jeste da identifikuju indikatore memorisanja na daljinu. Neki od njih mogu da budu:   * ikonice sa logotipom (npr. Dropbox, SkyDrive, Google Drive); * kontrola instaliranog softvera; * lista procesa; * mrežne deljene i preslikane mrežne jedinice; * posmatranje saobraćaja na mreži (naprednije radnje); * liste otvorenih i prislušnih priključaka radi registrovanja sumnjive aktivnosti (naprednije radnje); * akvizicija svih podataka za koje se čini da su daljinski memorisani (naprednije radnje). | |
|  | **Praktične vežbe** (ukoliko ih ima)  U ovom bloku obuke nema praktičnih vežbi. | |
|  | **Provera znanja**  Kroz ovaj blok obuke se ne proverava znanje. Jedine provere koje se mogu uraditi su pitanja koja mogu biti postavljena tokom prezentacija. Ova pitanja su navedena u planu za ovu lekciju. | |
|  | **Slajd 32**  **Rezime / Rekapitulacija**  Predavač obuke treba da izvrši rekapitulaciju / proveru znanja o sledećim pitanjima kako bi bio siguran da su slušaoci obuke razumeli nastavne ciljeve ovog bloka obuke. Trebalo bi predvideti vreme za pitanja u određenim intervalima tokom ovog bloka obuke. | |

|  |  |  |
| --- | --- | --- |
| Lekcija 1.3.1. – Rekapitulacija dana | | **Trajanje: 30 minuta** |
| **Potrebni resursi:**   * Laptop ili personalni računar koji izvršava program Windows 7 i Office 2010 * Projektor * PowerPoint prezentacija | | |
| **Svrha:**  Cilj ovog bloka obuke jeste da se napravi pregled aktivnosti prethodnih dana, dobiju povratne informacije od predstavnika policije i da se proveri da li su ispunjeni ciljevi ovog bloka obuke. | | |
| **Ciljevi :**  Do kraja ove lekcije, slušaoci obuke će biti u stanju da:   * utvrde oblasti iz aktivnosti prethodnih dana koje su razumeli; * utvrde one oblasti za koje će ponovo morati da prorade materijal, kako bi svoje znanje doveli na zahtevani nivo. | | |
| **Uvod**  Ovaj blok obuke je pripremljen da omogući slušaocima obuke da provere da li su razumeli nastavu prethodnih dana i da budu u stanju da ispune svaki od ciljeva pojedinačnih blokova obuke. On takođe treba da pruži predavaču obuke mogućnost da proveri nivo znanja slušalaca obuke i da utvrdi oblasti iz kojih bi nastavni materijal mogao da bude poboljšan. | | |
|  | **Slajdovi 1 do 4**  **PowerPoint** (ili druga vrsta prezentacije)  Slajdovi dati u ovoj prezentaciji treba da pomognu predavaču obuke i predstavnicima policije u vezi sa aktivnostima prethodnih dana. Predavač obuke treba da izvrši rekapitulaciju ovih aktivnosti korišćenjem odgovarajućeg dnevnog reda i ciljeva kao glavnih pokazatelja. | |
|  | **Praktične vežbe** (ukoliko ih ima)  Za ovaj blok obuke nisu pripremljene praktične vežbe. | |
|  | **Provera znanja**  Predavač obuke treba da proveri znanje postavljanjem odgovarajućih pitanja za svaki aspekt bloka obuke. | |
|  | **Rezime / Rekapitulacija**  Ceo blok obuke je zamišljen kao rekapitulacija aktivnosti iz prethodnih dana i nikakva posebna rekapitulacija nije potrebna. | |

|  |  |  |
| --- | --- | --- |
| Lekcija 1.3.2. – Upoznavanje sa situacijom (brifing) i priprema | | **Trajanje: 30 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional za svaku grupu. * Projektor i ekran za prikazivanje slajdova. * Pristup Internetu (ukoliko postoji). * Bela tabla za pisanje. * Flomasteri za belu tablu (najmanje po 2 plava, crna, crvena i zelena). * 2 flip-čarta sa odgovarajućim papirom. * Papir za beleške i olovke za slušaoce obuke. * Heftalica, bušilica i makaze. * Lepljiva masa „Blu tack“ ili sličan proizvod kojim se papir privremeno zalepi na zid. | | |
| **Svrha:**  Svrha ove lekcije je da učesnici nauče kako da planiraju i pripreme pretres na mestu gde se nalaze elektronski dokazi. Oni bi takođe trebalo da nauče kako da dokumentuju i obezbede mesto događaja krivičnog dela. | | |
| **Ciljevi :**  Do kraja ove lekcije, slušaoci obuke će biti u stanju da:   * isplaniraju i izvrše pripreme za pretres; * sprovedu pretres; * rukuju elektronskim digitalnim dokazima; * dokumentuju i obezbede mesto pretresa; * identifikuju izvore elektronskih dokaza. | | |
| **Vreme** | **Sadržaj:** | |
|  | **Uvod**  Ovaj blok obuke je u stvari faza pripreme za praktičnu vežbu koja sledi. U njemu su sadržane informacije koje će omogućiti predavačima obuke da pripreme scenario za slušaoce obuke, kao i informacije koje će slušaocima obuke biti potrebne za izvođenje vežbe. Ovaj blok obuke sadrži dodatna dokumenta i resurse koji će biti potrebni za pripremu mesta za pretres i dokumenta koja treba da osiguraju da se slušaoci obuke pravilno pripreme. | |
|  | **PowerPoint** (ili druga vrsta prezentacije)  Za ovaj blok obuke pripremljena je PowerPoint prezentacija. Ovo je generička prezentacija i ne uzima u obzir nacionalna pitanja koja eventualno treba obraditi kada se ovaj kurs uređuje na nacionalnom nivou. Predavač obuke treba da obezbedi da informacije u ovoj prezentaciji budu relevantne za mesto održavanja kursa.  **Slajd 2**  Naslovni slajd pretresa i zaplene  **Slajd 3**  Ciljevi bloka obuke.  **Slajdovi 4 - 6**  Na ovom mestu treba pročitati i objasniti scenario za vežbu pretresa. Takođe, slušaoci obuke treba da dobiju odštampani primerak ovog scenarija. Datoteka se može pronaći pod imenom **Scenario.docx.**  **Slajd 7**  Ovde su navedeni zadaci koje bi svaka grupa trebalo da ispuni i njih treba objasniti. Zadaci su takođe navedeni u **Scenario.docx** koji će biti dat slušaocima obuke.    **Slajd 8**  Ovde je data satnica koju treba slediti. U zavisnosti od nekoliko faktora, satnica se može na odgovarajući način prilagoditi. Satnica se nalazi i u dokumentu Scenario.docx koji će slušaoci obuke dobiti.  **Slajd 9 - 10**  Ovde treba pročitati i objasniti neke ključne tačke upoznavanja sa situacijom i uputstva za vežbu pretresa. Tačke iz upoznavanja sa situacijom i uputstva se nalaze u posebnoj datoteci pod nazivom **Brifing Points Students.docx**. Imajte na umu da se u posebnoj datoteci pod nazivom **Brifing Points Suspect.docx** nalaze tačke za upoznavanje sa situacijom o osumnjičenom koji će biti u prostoriji. U određenom trenutku pre nego što otpočne vežba pretresa, trebalo bi takođe upoznati sa situacijom i osumnjičenog.  **Slajd 11**  Ciljevi bloka obuke  **Materijal koji treba odštampati i podeliti slušaocima obuke**   * **Scenario.docx** koji sadrži scenario, tačke upoznavanja sa situacijom za slušaoce obuke, kao i satnicu. * **Email Headers.docx** koji sadrži zaglavlja e-pošte koja se pominje u scenariju. * **Extortion Email.pdf** koji sadrži stvarnu e-poruku iznude, upućenu elektronskom poštom, a koja se pominje se u scenariju. * Takođe treba odštampati i dati slušaocima obuke **Fb1.jpg, gmap.jpg, map1.jpg i strview.jpg** iz **Photos used.zip.** * **Priloge A-I iz Vodiča za elektronske dokaze** predavač obuke takođe treba da dostavi slušaocima obuke kako bi mogli da ih koriste za vreme praktičnih vežbi pretresa.   **Dodatni materijal za predavače obuke**   * **Brifing Points Suspect.docx** treba odštampati, podeliti i objasniti osumnjičenom koji će se nalaziti u sobi u kojoj se pretres vrši tokom praktične vežbe pretresa, kako bi on mogao da po njima postupa tokom cele vežbe pretresa. * **CheckList.docx** koji sadrži kontrolnu listu najbolje prakse koje bi slušaoci obuke trebalo da sprovedu mora da bude odštampan i predat predavačima obuke za popunjavanje tokom i nakon praktične vežbe pretresa. * **Emails used Details.docx** Datoteka koja sadrži naloge e-pošte koji su korišćeni za vežbu, kao i njihove lozinke. Ovo koriste predavači obuke, a služi i za pomoć za postavljanje rekvizita na mesto događaja krivičnog dela na kome se odvija pretres. * **Equipment List.docx** Datoteka koja sadrži spisak opreme koja je korišćena za pretres mesta događaja krivičnog dela. * **Evidence in Search Room.docx** Datoteka koja sadrži listu dokaza sa njihovim pozicijama koji su stavljeni u sobu za pretres kako bi pomogli budućim predavačima obuke da postave rekvizite u sličnu sobu za pretres. * **Practical.zip** Datoteka koja sadrži fotografije postavljenih rekvizita u sobi za pretres, kao što je opisano u **Evidence in Search Room.docx** * **Photos used.zip** Datoteka u kojoj se nalazi nekoliko slika koje su korišćene za dati scenario. | |
|  | **Praktične vežbe** (ukoliko ih ima)  Ovaj blok obuke se tiče upoznavanja sa situacijom (brifinga) i priprema za praktičnu vežbu pretresa što je povezano sa blokovima obuke 1.3.3. i 1.3.4. | |
|  | **Provera znanja**  Nema provere znanja ovim blokom obuke. | |
|  | **Slajd 12**  **Rezime / Rekapitulacija**  Predavač obuke treba da izvrši rekapitulaciju / proveri znanje o sledećim tačkama kako bi se uverio da su slušaoci obuke razumeli ciljeve učenja ovog bloka obuke. U odgovarajućim intervalima treba predvideti vreme za pitanja. | |
|  | **Ostali prateći materijal** | |
| **Brifing Points Students.docx** | Datoteka koja sadrži tačke upoznavanja sa situacijom i uputstva koja slušaoci obuke treba da slede tokom praktične vežbe pretresa. | |
| **Brifing Points Suspect.docx** | Dokument koji sadrži tačke upoznavanja sa situacijom i uputstva koja osumnjičeni treba da sledi tokom praktične vežbe pretresa. | |
| **CheckList.docx** | Dokument koji treba da popune predavači obuke tokom i nakon praktične vežbe pretresa, a obuhvata kontrolnu listu radnji iz najbolje prakse koja treba da izvrše slušaoci obuke. | |
| **Email Headers.docx** | Dokument koji sadrži zaglavlja e-pošte koja se pominju u datom scenariju. Ovaj dokument treba odštampati i dati slušaocima obuke zajedno sa scenarijem. | |
| **Emails used Details.docx** | Dokument koji sadrži naloge e-pošte koji su korišćeni za vežbu, zajedno sa pripadajućim lozinkom. Služi za korišćenje predavačima obuke i za pomoć oko postavljanja rekvizita na mestu događaja krivičnog dela na kome se vrši pretres. | |
| **Equipment List.docx** | Dokument koji sadrži spisak opreme koja se koristi za mesto događaja krivičnog dela na kome se vrši pretres. | |
| **Evidence in Search Room.docx** | Dokument koji sadrži listu dokaza koji su stavljeni u sobu za pretres, kao i njihovu poziciju. | |
| **Practical.zip** | Dokument koji sadrži fotografije sobe sa postavljenim rekvizitima za pretres, kao što je opisano u **Evidence in Search Room.docx** | |
| **Photos used.zip** | Dokument u kome se nalazi nekoliko slika koje su korišćene za dati scenario. | |
| **Extortion Email.pdf** | Dokument koji sadrži stvarnu e-poruku iznude, upućenu elektronskom poštom, a koja se pominje u scenariju. Ovaj dokument treba odštampati i dati slušaocima obuke. | |
| **Prilozi A-I iz Vodiča za elektronske dokaze** | **Priloge A-I iz Vodiča za elektronske dokaze** predavač obuke takođe treba da dostavi slušaocima obuke, kako bi mogli da ih koriste za vreme praktičnih vežbi za pretres. | |

|  |  |  |
| --- | --- | --- |
| Lekcija 1.3.3. – Praktična vežba | | **Trajanje: 270 minuta** |
| **Potrebni resursi:**   * Jedna soba za svaku grupu radi pripreme pretresa i pisanja izveštaja nakon pretresa. * Jedan računar sa instaliranim Windows 7 i Microsoft Office u sobi svake grupe. * Jedan štampač povezan na računar u sobi svake grupe. * Jedna soba koja je pripremljena za izvršenje pretresa (videti blok obuke 1.3.2.). * Svi materijalni predmeti iz dokumenta “Exhibit List.docx” postavljeni u sobu za pretres (videti blok obuke 1.3.2.). * Pristup Internetu (ukoliko postoji). * Papir za beleške i olovke za slušaoce obuke. * Heftalica, bušilica i makaze. * Jedna kutija u koju predstavnici policije mogu da stave materijalne dokaze. * Po jedna digitalna kamera za svaku grupu. * Jedna digitalna kamera za ekipu predavača obuke. | | |
| **Svrha:**  Svrha ove lekcije je da učesnici primene naučeno znanje iz pripreme, sprovođenja i izveštavanja o pretresu koji obuhvata elektronske dokaze. Oni takođe treba da primene i znanja koja poseduju o tome kako dokumentovati i obezbediti mesto događaja krivičnog dela. | | |
| **Ciljevi :**  Do kraja ove lekcije, slušaoci obuke će biti u stanju da:   * napišu operativni plan za jedan pretres; * sprovedu pretres; * rukuju elektronskim digitalnim dokazima; * dokumentuju i obezbede mesto događaja krivičnog dela; * identifikuju izvore elektronskih dokaza; * popune listu materijalnih dokaza; * napišu izveštaj u zavisnosti od pretresa koji su obavili. | | |
| **Vreme** | **Sadržaj:** | |
|  |  | |
|  | **Uvod**  Ovaj blok obuke je podeljen na tri dela: fazu pripreme, fazu pretresa i fazu izveštavanja. Svaki deo ima određeno predviđeno vreme. Pošto se ceo blok obuke sastoji od praktičnih vežbi, posao ekipe predavača obuke jeste da posmatra i dokumentuje napredovanje grupe, da im pomaže samo u slučajevima kada je to neophodno i da nadgleda pridržavanje datoj satnici. | |
|  | **Powerpoint prezentacija**  Uz ovaj blok obuke nema slajdova. | |
|  | **Praktične vežbe**  U zavisnosti od broja grupa, veličine grupe i broja soba, opreme i raspoloživog osoblja, predavači su sačinili satnicu obuke kao pripremu u bloku obuke 1.3.2.  U ovom bloku obuke je važno pridržavati se date satnice i voditi računa da se svaka grupa drži zadatog vremena. Zato bi bilo dobro dodeliti po jednog predavača za svaku grupu, koji će biti odgovoran da nadgleda kako grupa napreduje i da ih primorava da se pridržavaju date satnice.  Satnica koja je korišćena za pilot obuku koristi pristup rotacije, zato što je na raspolaganju bio samo jedan objekat za pretres. Satnica izgleda ovako:   |  |  |  |  | | --- | --- | --- | --- | | **Vreme** | **Grupa 1** | **Grupa 2** | **Grupa 3** | | 60 min | Priprema | Priprema | Priprema | | 30 min | **Pretres** | Pauza | Pauza | | *15 min* | *Pauza za kafu* | | | | 30 min | Pauza | **Pretres** | Pauza | | *15 min* | *Pauza za kafu* | | | | 30 min | Pauza | Pauza | **Pretres** | | 120 min  uključujući ručak | Izveštavanje | Izveštavanje | Izveštavanje |   **Priprema**  Faza pripreme:  U pripremnom delu, osnovni zadatak predavača obuke jeste da posmatra grupu i njihov napredak. On treba da koristi kontrolnu listu (videti blok obuke 1.3.2.) da označi svaki put kada grupa uspešno završi određeni zadatak. Kandidati treba da navedu sledeće elemente u fazi pripreme:   * Prethodna poseta i osmatranje lokacije * Način ulaska * Podela zaduženja * Dodelu rezervnih zaduženja * Oprema * Transport * Podaci za kontaktiranje ostalih eksperata * Način rukovanja elektronskim dokazima.   Predavač obuke treba da daje grupi što manje uputstava i da se više usredsredi na svoju ulogu posmatrača. Kadgod primeti znake da je grupa potpuno izgubljena i da gubi suviše vremena, on može da im da neke nagoveštaje kako bi ih vratio na pravi put. On ne treba da daje kompletne odgovore na njihova pitanja.  **Pretres**  Faza pretresa:  U fazi pretresa, dobro je imati dva predavača obuke u sobi u kojoj se vrši pretres. Jedan predavač bi mogao da bude zadužen za dokumentovanje digitalnom kamerom postupanja kandidata, dok bi drugi predavač (predavač obuke koji je dodeljen toj grupi) mogao da na kontrolnoj listi označava zadatke koji su uspešno završeni. Drugi predavač obuke bi takođe mogao da vodi pribeleške svaki put kada primeti neke greške (npr. brisanje računara koji nije isključen što je pre moguće, osumnjičeni nije obezbeđen tako da je on u stanju da izmeni/sakrije dokaze).  Predavač obuke koji je dodeljen ovoj grupi ponovo ima pasivnu ulogu posmatrača radnji koje sprovode slušaoci obuke. On treba da im daje uputstva kadgod to smatra neophodnim (npr. kandidati žele da rasklope nameštaj, primenjuju prekomernu silu protiv osumnjičenog). Važno je da predavač obuke izbegava ulogu u kojoj mu slušaoci obuke stalno postavljaju pitanja i stalno mu podnose izveštaj o onome šta „bi oni“ uradili. On može da izbegne takve situacije stalno ponavljajući da on nije deo ekipe za pretres i da kandidati treba da se ponašaju kao da on nije prisutan. Ukoliko predavač obuke ima utisak da će slušaocima isteći vreme, a da neće uspeti da završe veliki deo glavnih zadataka, on im može dati znak da je ostalo deset minuta pre isteka roka za pretres, tako što će im reći da imaju na raspolaganju samo još 10 minuta.  Zadaci kandidata su navedeni u kontrolnoj listi.  Važno je da predavači obuke isplaniraju oko 15 minuta nakon završetka pretresa, da ponovo postave rekvizite u sobu za pretres za sledeću grupu.  **Izveštavanje**  Faza izveštavanja:  U delu izveštavanja, predavač obuke koji je dodeljen grupi ponovo postupa samo kao posmatrač. Čim slušaoci obuke uspešno završe zadatak, on ga precrta na kontrolnoj listi.  Zadaci kandidata su navedeni u kontrolnoj listi. | |
|  | **Provera znanja**  Znanje kandidata se proverava kroz pripremu, pretres i izveštavanje korišćenjem kontrolne liste i pregledom operativnih planova i izveštaja grupe tokom izveštavanja o obavljenom zadatku u bloku obuke 1.3.4. | |
|  | **Rezime / Rekapitulacija**  Rezime kompletnih praktičnih vežbi se vrši u izveštavanju o obavljenom zadatku u bloku obuke 1.3.4. | |

|  |  |  |
| --- | --- | --- |
| Lekcija 1.3.4. – Pretres i zaplena - Izveštavanje o obavljenom zadatku | | **Trajanje: 75 minuta** |
| **Potrebni resursi:**   * PC/Laptop računar koji izvršava program Windows 7 i na koji je učitan MS Office Professional. * Projektor i ekran za prikazivanje slajdova. * Pristup Internetu (ukoliko postoji). * Bela tabla za pisanje. * Flomasteri za belu tablu (najmanje po 2 plava, crna, crvena i zelena). * 2 flip-čarta sa odgovarajućim papirom. * Papir za beleške i olovke za slušaoce obuke. * Heftalica, bušilica i makaze. * Lepljiva masa „Blu tack“ ili sličan proizvod kojim se papir privremeno zalepi na zid. | | |
| **Svrha:**  Svrha ove lekcije jeste da učesnici predstave i objasne način na koji su grupe završile fazu pripreme i planiranja i kako su obavili postupak pretresa i zaplene. Predavač obuke daje povratne informacije o radu grupe u delu koji se tiče pripreme i postupka pretresa i zaplene. | | |
| **Ciljevi :**  Na kraju ove lekcije, slušaoci obuke će:   * predstaviti kako je grupa završila fazu pripreme i planiranja za pretres i zaplenu; * predstaviti kako su postupali sa osumnjičenim licem, ukoliko je ono bilo prisutno na mestu događaja krivičnog dela; * predstaviti i objasniti postupak pretresa i zaplene; * predstaviti pronađene materijalne dokaze važne za sam predmet; * objasniti kako su upravljali materijalnim dokazima. | | |
| **Vreme** | **Sadržaj:** | |
|  | * Faza pripreme * Osumnjičeni * Soba za pretres * Svedočenje relevantno za sam slučaj * Upravljanje materijalnim dokazima | |
|  | **Uvod**  Ova lekcija je praktično poslednji deo praktičnih vežbi. U ovoj lekciji se očekuje da učesnici koji su radili po grupama predstave i objasne sve šta su radili u delu pripreme i planiranja i tokom postupka pretresa i zaplene.  Učesnici će predstaviti Izveštaj koji su pripremili u prethodnom bloku obuke (videti blok obuke 1.3.3.).  Tokom ovog bloka obuke, predavač treba da obezbedi da svi učesnici završe proces pripreme i planiranja i pretres i zaplenu elektronskih dokaza.  Pretres i zaplena - Izveštavanje o obavljenom zadatku  Predavač obuke treba da organizuje početak predstavljanja svake grupe i da na kraju prezentacije pruži povratne informacije na rad grupe (videti blok obuke 1.3.3.).  Predavač treba da prati kontrolnu listu iz dokumenta “CheckList.docx” koja treba da mu služi kao vodič za davanje povratnih informacija na rad grupe (videti blok obuke 1.3.2.).  Faza pripreme   * Prethodna poseta i osmatranje mesta za pretres * Način ulaska u sobu za pretres * Podela zadataka * Operativni plan * Podela rezervnih zadataka * Oprema * Transport * Podaci za kontaktiranje ostalih eksperata * Način rukovanja elektronskim dokazima.   Osumnjičeni   * Sudski nalog izvršen (objašnjeno). * Osumnjičeni obezbeđen (udaljen od opreme) * Pretres osumnjičenog obavljen. * Skriveno memorisanje pronađeno (USB štapić, olovka-kamera, mobilni telefon, USB sat). * Obavljen informativni razgovor sa osumnjičenim. * Operativni plan realizovan.   Soba za pretres   * Pronađeni digitalni dokazi uzeti iz * napravljene fotografije; * urađena skica; * primenjen operativni plan; * sačinjene beleške; * provera kamera, sistema; * radnje kao odgovor na kameru; * stoni računar (brisanje) – izvučen utikač; * identifikovati i postupiti sa mrežom; * razmatranje bežične mreže; * identifikovan Skydive; * identifikovan True Crypt; * razmotriti razloge u prilog i protiv isključivanja laptopa.   Svedočenje relevantno za sam predmet   * pronađena e-pošta; * otvorene fotografije; * komadići papira ispod tastature; * komadići papira u korpi za otpatke.   Upravljanje materijalnim dokazima   * personalni računar obeležen; * spoljni HDD obeležen; * laptopovi obeleženi; * USB uređaji obeleženi; * novi USB osumnjičenog; * digitalna kamera obeležena; * SD kartice obeležene; * DVD-jevi obeleženi; * mobilni telefon obeležen; * komadići papira obeleženi; * lokacija i beleške o svemu.   PAŽNJA – Sposobnost slušaoca obuke da obeleže i stave u kese dokaze će zavisiti od raspoloživih resursa u objektu gde se predmetna obuka obavlja. Povratne informacije će zavisiti od toga da li takvi resursi postoje. Kada takve mogućnosti ne postoje, slušaoce obuke treba ohrabriti da uzmu materijalne dokaze i odnesu ih do konkretne tačke u prostorijama u kojima se vrši pretres, što će se smatrati kao propisno obeležen i „stavljen u kesu“ materijalni dokaz.  Na osnovu kontrolne liste, predavač obuke priprema povratne informacije o celokupnom bloku praktičnih vežbi (videti blok obuke 1.3.3). | |
|  | **PowerPoint** (ili druga vrsta prezentacije)  Učesnici mogu da pripreme PowerPoint prezentaciju da bi na bolji način predstavili svoj rad. | |
|  | **Praktične vežbe** (ukoliko ih ima)  Učesnici treba da predstave svoj rad na mestu događaja na kome se odvijaju pretres i zaplena elektronskih dokaza. | |
|  | **Provera znanja**  Nema provere znanja kod ovog bloka obuke. | |
|  | **Rezime / Rekapitulacija**  Predavač obuke treba da izvrši rekapitulaciju ciljeva ovog bloka obuke. Trebalo bi predvideti vreme za pitanja u odgovarajućim intervalima tokom ovog bloka obuke. | |

|  |  |  |
| --- | --- | --- |
| **Lekcija 1.3.5. – Povratne informacije i zatvaranje kursa** | | **Trajanje 45 minuta** |
| **Potrebni resursi:**   * Laptop ili personalni račun koji izvršava Windows 7 i sa Office 2010; * Projektor; * PowerPoint prezentacija; * Obrasci za evaluaciju od strane predstavnika policije. | | |
| **Svrha:**  Ovaj blok obuke je zamišljen da omogući predstavnicima policije povratne informacije o kursu i da pomogne predavaču obuke da prepozna eventualna poboljšanja koja bi mogla biti učinjena. Na predavaču obuke je da izvrši rekapitulaciju sadržaja kursa, pozivanjem na svrhu i ciljeve kursa. | | |
| **Ciljevi :**  Na kraju ovog bloka obuke, učesnici će biti u stanju da:   * pruže odgovarajuće povratne informacije o kursu i njegovoj delotvornosti; * popune sve obrazce za evaluaciju kursa; * prepoznaju sledeći nivo učenja kome će morati da pristupe radi unapređenja znanja i veština iz ovog predmeta. | | |
| **Uvod**  Ovo je važan blok obuke ovog kursa i treba da se iskoristi za dobijanje povratnih informacija od slušaoca obuke o sadržaju kursa i metodologiji koja je korišćena za održavanje kursa. Svi obrasci za evaluaciju bi trebalo da se popune ili završe tokom ovog bloka obuke. Predavač obuke treba da izvrši rekapitulaciju svih blokova obuke ovog kursa i proveri da li su njegovi ciljevi ostvareni. Kada se blok obuke završi, predavač obuke je dužan da obezbedi da sve povratne informacije budu razmotrene i da sve izmene koje su neophodne budu sprovedene na kursu bilo kroz tekuće, manje izmene, ili tokom programiranog unošenja izmena većeg obima. | | |
|  | **Slajd 1**  **PowerPoint** (ili druga vrsta prezentacije)  PowerPoint prezentacija je pripremljena da pomogne predavaču obuke da podstakne diskusiju o svim blokovima obuke na ovom kursu. Predavač obuke treba da podeli obrasce za evaluaciju pre nego što otpočne ovaj blok obuke. U nekim situacijama, može biti primereno podeliti obrasce za evaluaciju na samom početku kursa, kako bi predstavnici policije mogli da ih popunjavaju tokom odvijanja kursa i dok su im blokovi obuke još sveži u pamćenju. Osim toga, postoji i tendencija da ih na kraju kursa ljudi ne popunjavaju kompletno.  **Slajd 2**  Kao i kod svih prethodnih lekcija, i ovde treba slediti sličnu formu sa dnevnim redom i ciljevima ovog bloka obuke, koja je navedena na početku ove lekcije.  **Slajd 3**  Satnica je koristan način da se predstavnici policije podsete na sadržaj kursa i ona je ubačena da pomogne predavaču obuke.  **Slajdovi 4 do 13**  Predavač obuke treba da izvrši rekapitulaciju dnevnog reda i ciljeva obuke za svaki od blokova obuke. Povratne informacije i sugestije predstavnika policije treba zabeležiti radi korišćenja u budućnosti. | |
|  | **Praktične vežbe** (ukoliko ih ima)  Osim popunjavanja obrazaca za evaluaciju, nema praktičnih vežbi u vezi sa ovim blokom obuke. Predavač obuke ima zadatak da obezbedi da predstavnici policije popune sve obrasce za evaluaciju. Predavač obuke treba da sakupi popunjene obrasce i da ih preda predstavniku organizatora na kursu ili da ih prvom prilikom vrati. | |
|  | **Provera znanja**  Ova lekcija omogućava predavaču obuke da proveri znanje koje su stekli slušaoci obuke, postavljanjem pitanja tokom faze davanja povratnih informacija. | |
|  | **Rezime / Rekapitulacija**  Predavači obuke treba da se postaraju i omoguće priliku slušaocima obuke da daju povratne informacije i da takve povratne informacije budu prikupljene. | |

# Evaluacija

Evaluacija je važan deo kursa obuke i trebalo bi da joj pripadne vreme koje je predstavnicima policije potrebno da pruže promišljene povratne informacije o svom iskustvu učenja.

Ovaj kurs je zamišljen kao generički kurs i dosta nastavnog materijala se zasniva na PowerPoint prezentacijama. Međutim, postoji i velika komponenta praktičnih aktivnosti u vezi sa vežbom pretresa i zaplene.

Obrazac za evaluaciju je pripremljen i nalazi se u ovom odeljku. On se može koristiti kao šablon za izradu lokalnih obrazaca za evaluaciju, ukoliko oni već ne postoje.

# Ocenjivanje

Za ovaj kurs nije traženo nikakvo ocenjivanje; međutim, oni koji budu predavali ovaj materijal u budućnosti, naročito u zemljama u kojima je ovaj kurs možda deo programa koji se ocenjuje, mogu ponovo razmotriti ovo pitanje. Ukoliko se uvodi ocenjivanje, treba koristiti metodologije koje se u toj zemlji koriste.

**Prilog**

**Materijal za obuku i materijal za slušaoce obuke**

1. \*Ovaj naziv je naveden ne dirajući u stavove o statusu, a u skladu je sa Rezolucijom Saveta bezbednosti Ujedinjenih nacija 1244 i sa Mišljenjem Međunarodnog suda pravde o Deklaraciji o nezavisnosti Kosova [↑](#footnote-ref-1)
2. Nigel Jones, (UK, vođa tima), Marios Lemoniatis (Kipar), James Stark (UK), Marjan Stolkowski (“Bivša Jugoslovenska Republika Makedonija”) i Victor Völzow (Nemačka). [↑](#footnote-ref-2)